title: ফ্লিপ

text:
ফ্লিপ বা () এমন একটি শারীরিক কসরত যেখানে একজন ব্যক্তি লাফিয়ে শুন্যে উঠে এবং ব্যক্তি শুন্যে অবস্থানকালেই তার সম্পূর্ন দেহ নিয়ে এক বা একাধিক ঘূরপাক সম্পন্ন করেন।
এই কসরত আক্রো নৃত্য, জিমন্যাসটিক, পার্কোর, ফ্রী রানিং ইত্যাদী ক্ষেত্রে প্রদর্শন করা হয়ে থাকে।
এছাড়া ফ্রিস্টাইল বিএমএক্স এর ক্ষেত্রে একটি গাড়ি বা মটরসাইকেল আরোহী তার যান সহ শুন্যে ঘূরপাক সম্পন্ন করে থাকে।
ফ্লিপ স্থির দাঁড়ানো অবস্থান থেকে বা অন্য কোন শারীরিক কসরত যেমন রাউন্ডঅফ বা হ্যান্ডস্প্রিং এর অব্যহিত পরেই হতে পারে এবং এসকল ক্ষেত্রে প্রধান সুবিধা হল এতে কৌনিক ভরবেগের পরিমান বৃদ্ধি পায় এবং শুন্যে সহজে ঘূরপাক খাওয়া সম্ভব হয়।
সাধারনভাবে ব্যক্তিটি লাফদিয়ে শুন্যে অবস্থানকালে হাত দ্বারা মাটি স্পর্শ করে না এবং লাফ সঠিকভাবে সম্পন্ন করার পর পায়ের মাধ্যমেই মাটিতে নেমে দাঁড়ায়।
জিমনেসটিকসে কয়েকটি নির্দিষ্ট প্রক্রিয়াকেই কেবল ফ্লিপ বলা হলেও পার্কোর, ফ্রী রানিং এর ক্ষেত্রে অসংখ্য সন্ঞালনকে এই নামে অভিহিত করা হয়ে থাকে। সাধারনত লাফের দিক বিবেচনা করে এর বিভিন্ন নাম দেয়া দেয়া হয়ে থাকে। যেমন পার্শ্ব ফ্লিপ (Side Flip), সম্মুখ ফ্লিপ (Front Flip) বা পশ্চাত ফ্লিপ (Back Flip)।
এছাড়া দেয়াল ফ্লিপ (Wall Flip) নামে একটি বিশেষ ফ্লিপ করা হয় যেখানে কসরতকারী তার সম্মুখস্ত উলম্ব দেয়ালে দৌড়ে কিছুদুর উঠে এবং এরপর শরীরকে শুন্যে ছুড়ে দিয়ে এক বা একাধিক ঘূর্নন সম্পন্ন করে মাটিতে অবতরন করে।


title: ভিত্তোরিয়া এস.পি.এ.

text: ভিত্তোরিয়া এস.পি.এ. () ১৯৫৩ সালে প্রতিষ্ঠিত একটি ইতালীয় বাইসাইকেল টায়ার প্রস্তুতকারী কোম্পানি। কোম্পানী বিশ্বে ১০০০-এরও বেশি কর্মী আছে, ৫ মিলিয়ন টায়ার উত্পাদন করে এবং গিয়েগের পাহাড়ি সাইকেলের টায়ার উৎপাদন করে। বিশ্বজুড়ে তাদের সুবিধার অন্তর্ভুক্ত:


title: সিস্টেমা

text: সিস্টেমা ( আক্ষরিক অর্থে বোঝায় সিস্টেম বা পদ্ধতি) একটি রাশিয়ান মার্শাল আর্ট। হাতাহাতি যুদ্ধ, আঁকড়িয়ে ধরা, ছুরি যুদ্ধ এবং গোলাগুলির প্রশিক্ষণ এই মার্শাল আর্টের প্রশিক্ষণের অন্তর্ভুক্ত। কাতা বাদে জরুরি অবস্থায় করনাবলি এবং মুষ্টিযুদ্ধের মহড়া দেয়া হয়। শরীরের ছয়টা অংশে (কনুই, ঘাড়, হাঁটু, কোমর, ankles, এবং কাঁধ) চাপ, আঘাত এবং অস্ত্র অ্যাপ্লিকেশনের মাধ্যমে প্রধানত দৃষ্টি নিবদ্ধ করে।


title: সিস্টেমা

text: সিস্টেমা প্রায়ই বিজ্ঞপিত হয় কিছু রাশিয়ান বিশেষ বাহিনী ইউনিট দ্বারা নিযুক্ত একটি মার্শাল আর্ট হিসেবে, কিন্তু বিশেষ বাহিনীর কর্মিবৃন্দের মাঝে সিস্টেমা অনুশীলনকারীরা একটি ছোট অনুপাতে অন্তর্ভুক্ত।


title: কাপাপ

text: কাপাপ (), "ক্রেভ পানিম এল পানিম" এর একটি আদ্যক্ষর যার অনুবাদ "মুখোমুখি যুদ্ধ" যেটি আত্মরক্ষামূলক কৌশল এবং হাতাহাতি যুদ্ধ স্বপ্রতিরক্ষার ঘনিষ্ঠ চতুর্থাংশ যুদ্ধ সিস্টেম।


title: কাপাপ

text: কাপাপ বিশ্বের অনেক ক্রেভ মাগা বিদ্যালয় থেকে নিজের পার্থক্য বুঝাতে আজ বহুল ব্যবহৃত একটি শব্দ। লেফটেন্যান্ট কর্নেল ছাইম পিয়ার, সায়েরেত মাতকাল এর ২১৬ ইউনিট আন্তর্জাতিক কাপাপ ফেডারেশনের প্রধান।


title: গ্লোমি সানডে

text: গ্লোমি সানডে, হাঙ্গেরীয় পিয়ানোবাদক ও কম্পোজার "রেজো সেরেসের" কম্পোজ করা একটি গান যা ১৯৩৩ সালে ভিজি-অ্য ভীলাগ্নাক (ইন্ড অফ দ্য ওয়ার্ল্ড) শিরোণামে প্রকাশিত হয়েছিল। গানটির কথা লিখেছিলেন "লাজলো জাভোর" ও তার সংস্করণে গানের শিরোণাম ছিল জুমোরো ভাসার্নাপ যার হাঙ্গেরীয় উচ্চারন:ˈsomoruː ˈvɒʃaːrnɒp (দুঃখের রবিবার)। পল কামার ১৯৩৫ সালে হাঙ্গেরীয় ভাষায় প্রথম গানটি রেকর্ড করেন।


title: গ্লোমি সানডে

text: "হাল ক্যাম্প" ১৯৩৬ সালে প্রথম "গ্লোমি সানডে" শিরোণামে গানটি ইংরেজিতে রেকর্ড করেন ও গানের কথা লেখেন "স্যাম এম. লিওইজ"। একই বছরে "পাউল রবিসন" নতুন করে রেকর্ড করেন ও এর কথা লেখেন "ডেসমর্ন্ড কার্টার"। "বিলি হলিডে" ১৯৪১ সালে গানটির আরো একটি সংস্করণ বের করলে এটি ইংরেজি ভাষাভাষী জনগণের কাছে জনপ্রিয় হয়ে উঠে। লিওউজের কথাগুলো আত্মহত্যা সমর্থন করে এবং রেকর্ড লেভেলে এই গানটিকে “হাঙ্গেরীয় আত্মহত্যার গান” বলে উল্লেখ করা হয়। বিদেশী কিংবদন্তিতে দাবী করা হয়, এই গান শুনে একশত এর বেশি মানুষ আত্মহত্যা করেছে।


title: গ্লোমি সানডে

text: ১৯৩২ সালে প্যারিসে বসবাসরত অবস্থায় সেরেস প্রথম গানটি কম্পোজ করেছিলেন। তিনি তখন গান লেখক হিসেবে প্রতিষ্ঠা পাওয়ার জন্য চেষ্ঠা করছেন। মৌলিক গানটি গাওয়া হয়েছিল মূলত মেলোডি হিসেবে পিয়ানোর মাধ্যমে। দ্বিতীয় বিশ্বযুদ্ধের পূর্বে অর্থনৈতিক মন্দার সময় গানটি লেখা হয়েছিল। ভিজি-অ্য ভীলাগ্নাক গানটির কথায় মানুষের প্রতি মানুষের অত্যাচার, অবিচারের বিরুদ্ধে প্রতিবাদ ও যারা অন্যায় কাজে লিপ্ত তাদের জন্য প্রার্থনা করা হয়েছে। এরকমও বলা হয়ে থাকে দ্বিতীয় বিশ্বযুদ্ধের পূর্ব পর্যন্ত গানটির নির্দিষ্ট কোন কথা ছিলনা এবং ১৯৪৬ সালের পূর্ব পর্যন্ত এর কোন কপিরাইট সত্ব ছিলনা। গানটির হতাশাব্যাঞ্জক কথার জন্য প্রথমে সেরেস গানটির জন্য প্রকাশক খুঁজতে সমস্যায় পড়েন। সম্ভাব্য একজন প্রকাশক বলেন,


title: গ্লোমি সানডে

text: ১৯৩৩ সালের শেষের দিকে গানটি শীট মিউজিকে (কাগজে রিখিত বা প্রিন্ট সংস্করণ) প্রকাশিত হয় এবং এর কথা লেখেন কবি লাজলো জাভোর যিনি সম্প্রতি তার স্ত্রীর সাথে সম্পর্ক বিচ্ছেদ ঘটান। বিভিন্ন তথ্যসূত্র অনুসারে জাভোর মৌলিক গানটি পুনরায় লেখেন, যদিও অনেকে তাকে এই গানের কথার মূল লেখক বলে থাকেন। তার কথাতে তিনি কোন রাজনৈতিক আবেগপ্রবন ভাষা ব্যবহার করেননি বরং তিনি ভালবাসার মানুষের মৃত্যু ও মৃত্যুর পরবর্তী জীবণে তার সাথে মিলিত হওয়ার উপরে আলোকপাত করেছেন। গানের এই সংস্করণটি জনপ্রিয় হয়ে উঠে এবং এটি পরবর্তীতে হারানো প্রেমের প্রতীক হয়ে উঠে।


title: গ্লোমি সানডে

text: জাভোরের কথা ব্যবহার করে প্রথম হাঙ্গেরীয় ভাষায় গানটি রেকর্ড করেন পাল কামার ১৯৩৫ সালে। হাঙ্গেরিতে তার সংস্করণটি জনপ্রিয় হয়ে উঠে সেই সাথে উল্লেখযোগ্যভাবে আত্মহত্যার হার বেরে যায়। জাভোরের সাবেক স্ত্রীও আত্মহত্যা করেন তাছাড়া কিছু লোক ভবনের ছাদ থেকে লাফ দিয়ে আত্মহত্যা করে তখন তাদের হাতে গানটির একটি শীট মিউজিক সংস্করণ ধরা ছিল। কিছু সূত্রের তথ্য অনুযায়ী হাঙ্গেরীয় কর্তৃপক্ষ শেষ পর্যন্ত গানটি জনসম্মুক্ষে প্রচার বন্ধ কারার নিষেদ্ধাগ্ঘা জাড়ি করে।


title: গ্লোমি সানডে

text: সংবাদমাধ্যমে হাঙ্গেরীয় আত্মহত্যার গানটি প্রচার পাওয়ার পরপরই বিভিন্ন ভাষায় এটি অনুবাদ করে রেকর্ড করা হয়। ১৯৩৫ সালে পয়টর লেসচেনকো রুশ ভাষায় "Мрачное воскресенье" (গ্লোমি সানডে) শিরোনামে প্রকাশ করে। ১৯৩৬ সালের ২৮ ফেব্রুয়ারি দামিয়া “সমব্রে দিমানসি” শিরোনামে ফ্রান্সে গানটি রেকর্ড করেন। জাপানি ভাষায় "暗い日曜日" (কুরাই নিচিওবি) শিরোনামে ১৯৩৬ সালে নরিকো আওয়ায়া গানটি প্রথম রেকর্ড করেন। জাপানি ও ফ্রান্স দুই সংস্করণই ইংরেজিতে “ডার্ক সানডে” নামে অনুবাদ করা হয়।


title: গ্লোমি সানডে

text: ইংরেজি ভাষায় ভিন্ন ভিন্ন কথায় কয়েকটি সংস্করণ বের হয়। যুক্তরাষ্ট্রে সবচেয়ে জনপ্রিয় সংস্করণের কথা লেখেন স্যাম এম. লুয়াইজ। এটি প্রথম ১৯৩৬ সালে ব্যান্ডলিডার হাল ক্যাম্প, ভোকাল বব এলেন রেকর্ড করেন। লুয়াইজের সংস্করণের প্রথম লাইনটি ছিল, “সানডে ইজ গ্লোমি, মাই আওয়ারস আর স্লামবারলেস…” এবং প্রথম দিকের সংস্করণগুলোতে যে লাইন ছিল তা অনেকটা আত্মহত্যাকে অনুপ্রানিত করে বলে মনে করা হয়। লাইনটি হল, “গ্লোমি ইজ সানডে, উইদ স্যাডো আই স্পেন্ড ইট অ্যল/ মাই হার্ট এন্ড আই হ্যাভ ডিসাইডেড টু ইন্ড ইট অ্যল।” আরেকটি জনপ্রিয় সংস্করণ ছিল আর্তি স্যাউ লিখিত ও পাউলিন ব্রেনসের গাওয়া।


title: গ্লোমি সানডে

text: ইংল্যান্ডের ডেসমন্ড কার্টার গানটির ভিন্ন একটি সংস্করণের কথা লেখেন যেকানে তিনি পুনরায় সেরেসের টোন ব্যবহার করেন। গানটি ১৯৩৬ সালে পাউল রবিসন দ্বারা রেকর্ড করা হয়েছিল। কার্টারের গানের কথা শুরু হয়েছিল, “সেডলি ওয়ান সানডে আই ওয়েটেড এন্ড ওয়েটেড…” লাইনটি দ্বারা।


title: গ্লোমি সানডে

text: গানটি প্রকাশ হওয়ার পর থেকে এটি সম্পর্কে অনেক কিংবদন্তি প্রচলিত যা মধ্যে উল্লেখযোগ্য হল এ গানটি শুনার পর অনেক লোক আত্মহত্যা করেছে। অনেক রেডিও নেটওয়ার্ক গানটি প্রচার বন্ধ করে দিয়েছিল যদিও এ দাবিগুলো প্রমানিত নয়। সংবাদমাধ্যমের প্রতিবেদনে বলা হয় যুক্তরাষ্ট্র ও হাঙ্গেরিতে কমপক্ষে ১৯ জন লোক আত্মহত্যা করে। এছাড়াও দাবি করা হয় সাড়া পৃথিবীতে ১০০ জনেরও বেশি মানুষ গানটি শুনার পর আত্মহত্যা করেছেন যদিও দাবিগুলো প্রমান করা কঠিন ছিল। হাঙ্গেরিতে অনান্য দেশের তুলনায় আত্মহত্যার হার এমনিতেই বেশি কিন্তু কিংবদন্তিতে দাবী করা হয় গানটি প্রকাশের পর মানুষ আরো বেশি আত্মহত্যার দিকে ঝুঁকে পরে। কোন গবেষণাতেই অবশ্য স্পষ্ট করে গান ও আত্মহত্যা সম্পর্কে বলা নেই।


title: গ্লোমি সানডে

text: গানটি প্রকাশের পর সেরেসের সাবেক স্ত্রী আত্মহত্যা করেন। জানুয়ারি ১৯৬৮ সালে গানটি প্রকাশের প্রায় ৩৫ বছর পর রেজো সেরেসও বুদাপেস্টে একটি ভবনের জানালা থেকে লাফ দিয়ে আত্মহত্যার চেষ্ঠা করেন কিন্তু তিনি বেচেঁ যান। পরবর্তীতে একটি হাসপাতালে তিনি গলায় তার পেচিয়ে আত্মহত্যা করেন। গ্লোমি সানডে গানটি আত্মহত্যার প্ররোচনা দেওয়ার জন্য যুক্তরাষ্ট্রে নিষিদ্ধ করা হয়েছিল। বিবিসি বিলি হলিডের সংস্করণটি প্রচার বন্ধ করে দিয়েছিল কিন্তু ২০০২ সালে বিবিসি নিষেধাঙ্ঞা তুলে নেয়। আরো কয়েকটি রেডিও নেটওয়ার্কের গানটি প্রচার বন্ধ করার তথ্য পাওয়া যায়।


title: মালিক ইবনে আনাস

text: ইমাম মালিক ইবনে আনাস ইবনে মালিক ইবনে আবি আমির আল-আসবাহি () (জন্ম: ৭১১ খ্রিস্টাব্দ/ ৯৩ হিজরী - মৃত্যু: ৭৯৫ খ্রিস্টাব্দ/ ১৭৯ হিজরী) একজন বিখ্যাত হাদিস বিশারদ এবং ফিকহের অত্যন্ত সম্মানিত পণ্ডিতদের একজন ছিলেন। তিনি মুসলমানদের প্রধান চার ইমামের একজন। মালেকী মাযহাব তাঁরই প্রণীত মূলনীতির উপর প্রতিষ্ঠিত। তাঁর সংকলিত "মুয়াত্তা" বিখ্যাত এবং প্রাচীনতম হাদীসগ্রন্থ


title: মালিক ইবনে আনাস

text: ইমাম মালেক (রহ.)-এর পূর্বপুরুষ ইয়েমেনের অধিবাসী ছিলেন। তাঁর দাদা আবু আমের দ্বিতীয় হিজরীতে (৬২৩ খ্রিস্টাব্দে) ইসলাম গ্রহণের পর সপরিবারে মদিনা চলে আসেন। পরবর্তীতে মদিনাতে ইমাম মালেক জন্মগ্রহণ করেন।ইমাম মালেক (রহ.)-এর বংশপরম্পরা ইয়েমেনের শাহি খানদান হুমাইরের শাখা ‘আসবাহ’-এর সঙ্গে যুক্ত হওয়ার কারণে তাঁকে আল-আসবাহী বলা হয়। এ মতকেই প্রখ্যাত ইসলামি ইতিহাসবিদ প্রাধান্য দিয়েছেন। তবে মুহাম্মদ বিন ইসহাক বলেন, ইমাম মালেক এবং তাঁর পূর্বপুরুষ তায়ম গোত্রের মাওয়ালি ছিলেন।


title: মালিক ইবনে আনাস

text: শৈশবেই তিনি পুরো কুরআন শরিফ মুখস্থ করেন। এরপর তিনি মদিনার বিখ্যাত তাবেয়ী আবু সুহাইল নাফের কাছে হাদিস শিক্ষা করেন। এছাড়াও ইমাম মালেক তৎকালীন বহু বিখ্যাত ইসলামি ব্যক্তিত্বদের কাছে শিক্ষা গ্রহণ করেন। তাদের মাঝে অন্যতম হলো হিশাম বিন উরওয়া, জাফর সাদিক এবং ইবনে শিহাব যুহরী। এভাবে তিনি বহু শায়খের সান্নিধ্য গ্রহণ করেন।


title: মালিক ইবনে আনাস

text: ইমাম মালেক ১৭৯ হিজরীর রবিউল আউয়াল মাসে (৭৯৫ খ্রিস্টাব্দে) ৮৪ বছর বয়সে মদিনাতে মৃত্যুবরণ করেন। মৃত্যুর পর তাঁকে মসজিদে নববীর পাশে মাকবারাতুল বাকী কবরস্তানে দাফন করা হয়।


title: ফোক্সওয়াগেন

text:
ফোক্সওয়াগেন একটি জার্মান মোটরগাড়ী নির্মাতা প্রতিষ্ঠান। ফোক্সওয়াগেন জার্মানির বৃহত্তম এবং বিশ্বের দ্বিতীয় বৃহত্তম গাড়ি নির্মাতা। এর সদর দপ্তর জামার্নির উল্ফস্‌বুর্গে। জার্মান ভাষায় ফোক্সওয়াগেন (Volkswagen)) দ্বারা জনগণের গাড়ি বোঝানো হয়। ফোক্সওয়াগেন কোম্পানীর বর্তমান স্লোগান “দাস অতো” (দ্য কার)। এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন বর্তমানে বিভিন্ন ব্র্যান্ডের ৫০টিরও বেশী মডেল তৈরী ও বাজারজাত করে থাকে। ফোক্সওয়াগেন বিটল মডেলটি এর অদ্ভূত আকৃতির জন্য দীর্ঘকাল প্রসিদ্ধ ছিল।
১৯৩৭-এ জার্মানিতে এ কোম্পানিটি স্থাপিত হয়। এর সদর দপ্তর জামার্নির উল্ফস্‌বুর্গে। তবে বর্তমান বিশ্বের বিভিন্ন প্রান্তে ফোক্সওয়াগেন গাড়ির নির্মাণ ও সংযোজনের কারখানা রয়েছে। জার্মানি, মেক্সিকো, স্লোভাকিয়া, চীন, ভারত, ইন্দোনেশিয়া, রাশিয়া, ব্রাজিল, আর্জেন্টিনা, পর্তুগাল, স্পেন, পোল্যান্ড, বসনিয়া অ্যান্ড হার্জেগোভিনা এবং দক্ষিণ আফ্রিকায় ফোক্সওয়াগেনের কারখানা স্থাপন করা হয়েছে।


title: ফোক্সওয়াগেন

text: ২০০৩ সাল থেকে ফোক্সওয়াগেন ইউরোপিয়ান বাজারের জন্ নিম্ন মাত্রার সালফারযুক্ত ডিজেল যুক্ত ইঞ্জিন বিক্রি করছে ইউরোপিয়ান বাজারের জন্য। ডিজেল ইঞ্জিনের জন্য টার্বোচার্জড ডিরেক্ট ইঞ্জেকশন নির্মাণ করেছে।


title: ফোক্সওয়াগেন

text: এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন বর্তমানে বিভিন্ন ব্র্যান্ডের ৫০টিরও বেশী মডেল তৈরী ও বাজারজাত করে থাকে। ফোক্সওয়াগেন বিটল মডেলটি এর অদ্ভূত আকৃতির জন্য দীর্ঘকাল প্রসিদ্ধ ছিল।


title: আবদুল খালেক

text: আবদুল খালেক (জন্ম: ১ মার্চ, ১৯২৭ - মৃত্যু: ১০ জুন, ২০১৩) বাংলাদেশ পুলিশের প্রথম মহা পুলিশ পরিদর্শক (আইজিপি) ও প্রথম স্বরাষ্ট্র সচিব।


title: আবদুল খালেক

text: আবদুল খালেকের জন্ম ১৯২৭ সালের ১ মার্চ কুমিল্লা জেলার। ব্রাহ্মনপাড়া থানাধীন জিরুইন গ্রামে। তিনি দেবিদ্বার গঙ্গামন্ডল রাজ ইনস্টিটিউটে ও ঢাকা বিশ্ববিদ্যালয় থেকে অর্থনীতি শাস্ত্রে সম্মান সহ ১৯৫০ সালে এম এ পাশ করেন। কিছুদিন জগন্নাথ বিশ্ববিদ্যালয় ও ঢাকা বিশ্ববিদ্যালয়ে শিক্ষকতাও করেন। ১৯৫১ সালে তিনি তৎকালীন সিভিল সার্ভিস অফ পাকিস্তান (সি এস পি) পরিক্ষায় উত্তীর্ণ হয়ে পুলিশ ক্যাডারে যোগ দেন।


title: আবদুল খালেক

text: ১৯৫১ সালে আবদুল খালেক পুলিশ সার্ভিসে যোগদান করেন। তিনি তৎকালীন গোপালগঞ্জ ও নারায়ণগঞ্জ মহকুমায় এসডিপিও এবং বরিশাল, পাবনা, রাজশাহী, চট্টগ্রাম ও ময়মনসিংহ জেলায় পুলিশ সুপার হিসেবে কর্মরত ছিলেন। তিনি পুলিশ একাডেমী সারদায় প্রিন্সিপাল হিসেবে দায়িত্ব পালন করেন। তিনি মুজিবনগর সরকারের সময় থেকে স্বাধীন বাংলাদেশের প্রথম আইজিপি হিসেবে ২৩ এপ্রিল, ১৯৭৩ সাল পর্যন্ত দায়িত্ব পালন করেন। এছাড়া তিনি ১৯৭১ সালের ৪ সেপ্টেম্বর থেকে ১৯৭৩ সালের ২৬ জানুয়ারি পর্যন্ত বাংলাদেশের প্রথম স্বরাষ্ট্র সচিব হিসেবে দায়িত্ব পালন করেন। ১৯৭১ সালের ২৫ মার্চ পুলিশ একাডেমী সারদায় কর্মরত থাকাকালে পাক বাহিনীর বিরুদ্ধে প্রতিরোধ গড়ে তোলেন আবদুল খালেক। পাকবাহিনীর আক্রমণের কারণে সারদা প্রত্যাবর্তনে ব্যর্থ হয়ে তিনি পরিবারসহ ভারতে চলে যান। তৎকালীন পূর্ব পাকিস্তানে কর্মরত সব পুলিশ সদস্যকে মুক্তিযুদ্ধে সক্রিয় অংশগ্রহণের আহবান জানিয়ে তিনি চিঠি লেখেন। মুক্তিযুদ্ধ চলাকালে তিনি কোলকাতায় সচিব হিসেবে দায়িত্ব পালন করায় পাকিস্তানের সামরিক আদালত তার অণুস্থিতিতে বিচার করে সাজা প্রদান করে।


title: হান্সেল অ্যান্ড গ্রেটেল: উইচ্ হান্টার্স

text: হান্সেল অ্যান্ড গ্রেটেল: উইচ্ হান্টার্স, ২০১৩ সালে মুক্তিপ্রাপ্ত একটি আমেরিকান-জার্মান অ্যাকশন ও ফেন্টাসি চলচ্চিত্র। চলচ্চিত্রটি পরিচালনা করেছেন টমি ওয়াইরকোলা। এ চলচ্চিত্রটি থ্রিডি আকারেও মুক্তি পেয়েছে। চলচ্চিত্রটি ১৮১২ সালের জার্মান গল্প “হান্সেল ও গ্রেটেলের” কাহিনী অবলম্বনে নির্মীত।


title: হান্সেল অ্যান্ড গ্রেটেল: উইচ্ হান্টার্স

text: ছোট ভাই-বোন হান্সেল ও গ্রেটেলকে তাদের বাবা এক রাতে বনের মধ্যে রেখে চলে যান। তারা দুজন হাঁটতে হাঁটতে একটি চকলেট দিয়ে মোড়ানো ঘরের সামনে উপস্থিত হন এবং সেখান থেকে চকলেট খেতে থাকেন। ঘরের ভিতর প্রবেশ করার পর সেখানে বাস করা এক ডাইনি তাদের মেরে ফেলতে উদ্ধত হলে তারা কৌশলে ডাইনীকে আগুনে পুড়িয়ে হত্যা করে। তখন থেকেই তারা দুই ভাই-বোন ডাইনি হত্যা করা শুরু করে এবং একসময় বিখ্যাত "উইচ্ হান্টার" হিসেবে তাদের খ্যাতি ছড়িয়ে পরে। এখন পর্যন্ত তারা ছয়শত এর বেশি ডাইনীকে হত্যা করেছেন।


title: হান্সেল অ্যান্ড গ্রেটেল: উইচ্ হান্টার্স

text: একদিন আগসবার্গ শহরে হান্সেল ও গ্রেটেল, শেরিফ ব্যারিঞ্জারের কাছ থেকে ডাইনী প্রবৃত্তি চর্চার অভিযোগে আটক মীনা নামের একটি মেয়েকে রক্ষা করে। শহরের মেয়র এঙ্গলমান ডাইনীদের ধরিয়ে দেওয়ার ও তাদের হাতে বন্দি শহরের কিছু ছেলে-মেয়ের খোঁজে বের করে দেওয়ার জন্য হানসেল ও গ্রেটেলকে ভাড়া করে। এদিকে শেরিফ ব্যারিঞ্জার ও একই মিশনের জন্য আলাদা লোক ভাড়া করে। কিন্তু তারা সকলেই এক শক্তিশালী ডাইনি মিউরিয়াল এর হাতে খুন হয়। হানসেল ও গ্রেটেল মেয়রের সহকারী জনসনের সহয়তায় একটি ডাইনীকে বন্দি করে ও তাকে জিঞ্জাসাবাদ করে তারা জানতে পারে সকল ডাইনীরা “ব্লাড মুন” নামে একটি অনুষ্ঠানের জন্য তৈরী হচ্ছে যে অনুষ্ঠানটি সম্পন্ন করতে ১২ জন শিশু লাগবে।


title: হান্সেল অ্যান্ড গ্রেটেল: উইচ্ হান্টার্স

text: এরপর তারা ১১ জন শিশুর কথা জানতে পারে যাদের ধরে নিয়ে যাওয়া হয়েছে। ডাইনী মিউরিয়াল ১২ জন পূর্ন করার জন্য অপর এক শিশুকে নিতে শহরে প্রবেশ করে ও তাকে নিয়ে যায়। এরপর হানসেল, গ্রেটেল, মীনা ও ডাইনীদের হয়ে কাজ করা এডোয়ার্ড নামের ট্রোলের সহয়তায় তারা শিশুদের উদ্ধার করে ও মিউরিয়ালকে হত্যা করে।


title: ২০১৩-এ বাংলাদেশ

text: ২০১৩-এ বাংলাদেশে হওয়া ঘটনাবলী।


title: টুয়েলভ অ্যাংরি মেন (১৯৫৭-এর চলচ্চিত্র)

text: টুয়েলভ অ্যাংরি মেন (ইংরেজি ভাষায়: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচিত্রায়ন। একটিই সেটে প্রায় সম্পূন সময় ধরে শ্বাসরুদ্ধকর নাটকিয়তা আর চিত্রায়নের জন্য চলচিত্রটি বিখ্যাত।


title: টুয়েলভ অ্যাংরি মেন (১৯৫৭-এর চলচ্চিত্র)

text: চলচিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান।৭ম বার্লিন চলচ্চিত্র আন্তর্জাতিক উৎসব


title: টুয়েলভ অ্যাংরি মেন (১৯৫৭-এর চলচ্চিত্র)

text: একাডেমি পুরস্কার


title: দাগিলেজ গাছআঁচড়া

text: দাগিলেজ গাছআঁচড়া (বৈজ্ঞানিক নাম: "Certhia himalayana") () বা বাঁকাঠোঁট কীটকুড়ানী Certhiidae (সের্থিডি) গোত্র বা পরিবারের অন্তর্গত "Certhia" (সের্থিয়া) গণের অন্তর্গত এক প্রজাতির ছোট বৃক্ষচর পাখি। দাগিলেজ গাছআঁচড়ার বৈজ্ঞানিক নামের অর্থ "হিমালয়ের বৃক্ষচারী" (গ্রিক: "kerthios" = ছোট বৃক্ষচর পাখি; "himalayana" = হিমালয়ের)। পাখিটি দক্ষিণ, মধ্য ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে প্রায় ৬ লক্ষ ৯১ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।


title: দাগিলেজ গাছআঁচড়া

text: দাগিলেজ গাছআঁচড়া বিশ শতকে চট্টগ্রাম বিভাগে পাওয়া গিয়েছিল বলে একটি তথ্য রয়েছে। এছাড়া ভারত, পাকিস্তান, নেপাল, আফগানিস্তান, মায়ানমার, কাজাখস্তান, কিরগিজিস্তান, উজবেকিস্তান, চীন, তাজিকিস্তান ও তুর্কমেনিস্তান এদের মূল আবাস। এ প্রজাতিটির মোট চারটি উপপ্রজাতির সন্ধান পাওয়া গেছে। এরা হল:


title: প্রোগ্রামেবল লজিক কন্ট্রোলার

text:
প্রোগ্রামেবল লজিক কন্ট্রোলার বা পিএলসি () হল একটি ডিজিটাল কম্পিউটার যা ইলেকট্রোমেকানিকাল প্রক্রিয়া, যেমন ফ্যাক্টরিতে যন্ত্রপাতি (অ্যাসেম্বলি লাইন, এমিউসমেন্ট রাইডস বা লাইট ফিক্সচার) নিয়ন্ত্রণ হিসাবে, অটোমেশনের জন্য ব্যবহৃত হয়। সংক্ষেপ "পিএলসি" এবং "প্রোগ্রামেবল লজিক কন্ট্রোলার" শব্দটি অ্যালেন-ব্রাডলি কোম্পানির (রকওয়েল অটোমেশন) ট্রেডমার্কে নিবন্ধিত।
পিএলসি অনেক শিল্প ও মেশিন ব্যবহার করা হয়। পিএলসি সাধারণ কম্পিউটার থেকে পৃথক, এটি একাধিক ইনপুট এবং আউটপুট ব্যবস্থা, বর্ধিত তাপমাত্রা রেঞ্জ, বৈদ্যুতিক গোলমাল অনাক্রম্যতা এবং কম্পন ও সঙ্ঘর্ষ প্রতিরোধের জন্য নির্মিত হয়েছে। এর মেশিনের সক্রিয়তা নিয়ন্ত্রণের প্রোগ্রাম, সাধারণত ব্যাটারি সমর্থিত বা নন-ভলাটাইল মেমরি মধ্যে সংরক্ষিত হয়ে থাকে।


title: প্রোগ্রামেবল লজিক কন্ট্রোলার

text: পিএলসি একটি ডিভাইস যার মাধ্যমে অতি সহজেই অন্যান্য যন্ত্র কন্ট্রোল করা যায়, কোনও কোনও ক্ষেত্রে এটি মাইক্রোকন্ট্রোলার বিকল্প হিসাবে কাজ করে। মাইক্রোকন্ট্রোলার এবং পি এল সির মধ্যে পার্থক্য হল, মাইক্রোকন্ট্রোলার জন্য প্রোগ্রাম লেখার প্রয়োজন হয় কিন্তু পিএলসিতে লেডার ডায়াগ্রামের মাধ্যমে কাজটি অতি সহজেই করা যায়।


title: প্রোগ্রামেবল লজিক কন্ট্রোলার

text: এটি এক প্রকার মাইক্রোপ্রসেসর বেইজ কন্ট্রোল সিস্টেম। এতে একটি প্রোগ্রামেবল মেমরি থাকে এই মেমরিতে বিভিন্ন প্রকার ইন্সট্রাকশন স্টোর করা থাকে, যার মাধ্যমে গানিতিক লজিক্যাল, টাইমিং, সিকুয়েন্সিং ইত্যাদি কার্যাবলী সম্পাদন করা হয়। এটি মূলত মাইক্রোকন্ট্রোলারের অনুরূপ কাজ করে কিন্তু মাইক্রোকন্ট্রোলারের সাথে এর মূল পার্থক্য হল এটি ইন্ডাস্ট্রিতে হাই পাওয়ার কন্ট্রোলিং সিস্টেমকে কন্ট্রোল করতে ব্যবহৃত হয় অন্যদিকে মাইক্রোকন্ট্রোলার লো পাওয়ার এবং সুক্ষ কন্ট্রোল সিস্টেমকে নিয়ন্ত্রণ করতে ব্যবহৃত হয়।


title: প্রোগ্রামেবল লজিক কন্ট্রোলার

text: পিএলসি কাজ নির্ভর করে প্রথম ধাপে যে ইনপুট সিগন্যাল দেয়া হবে তা লেডার ডায়াগ্রামের মাধ্যমে প্রোসেসিং হয়ে দ্বিতীয় ধাপে কাঙ্ক্ষিত আউটপুট সিগন্যাল পাওয়া যাবে,যার মাধ্যমে অতি সহজে অন্যান্য ডিভাইস কন্ট্রোল করা যায়।


title: প্রোগ্রামেবল লজিক কন্ট্রোলার

text:
যে কোন মেশিন আটোমেশন, রাসায়নিক শিল্পকারখানা, নিউক্লিয়ার পাওয়ার জেনারেশন প্লান্ট, হোম অটোমেশন, অটোম্যাটেড শিল্পকারখানাতে ব্যবহার করা হয়।
পিএলসি গঠিত হয়েছে তিনটি সেকশন নিয়ে। সেন্ট্রাল প্রোসেসিং ইউনিট, ইনপুট/আউটপুট, এবং পাওয়ার সাপ্লাই।


title: প্রোগ্রামেবল লজিক কন্ট্রোলার

text: এটি ইনপুট ডিভাইস হতে প্রাপ্ত তথ্যগুলিকে লেডার ডায়াগ্রাম অনুযায়ী আউটপুট ডিভাইসের বিভিন্ন অংশে পাঠায়। এখানে উল্লেখ্য যে, ইনপুট ডিভাইস হতে প্রাপ্ত তথ্যের সাথে সিপিইউ ডায়াগ্রাম অনুযায়ী নিজস্ব কিছু তথ্যও সংযোগ করতে পারে।


title: প্রোগ্রামেবল লজিক কন্ট্রোলার

text: ইহা সিপিইউ হতে আগত তথ্যগুলিকে রিলে সুইচের মাধ্যমে মেশিনে পাঠায়। এবং মেশিন সেই মোতাবেক কাজ করে থাকে (মেশিনে ব্যবহৃত ডিভাইস অনুযায়ী রিলে ব্যবহার নাও করা লাগতে পারে)। মেশিন কর্মরত অবস্থায় সেন্সর সহ অন্যান্য ডিভাইসের মাধ্যমে পুনরায় ইনপুটে তথ্য প্রদান করতে থাকে। এবং এই ভাবে চক্র ক্রিয়া অটোমেটিক ভাবে চলতে থাকে।


title: প্রোগ্রামেবল লজিক কন্ট্রোলার

text: এর কাজ হল ইনপুট, অউটপুট এবং সিপিইউ কে প্রয়োজনীয় বিদ্যুৎ সরবরাহ করা। এতে আর্থিং কানেকশন বাঞ্ছনীয়। আর্থিং না থাকলে প্রোগ্রাম ঠিকমত রান নাও করতে পারে, এমনকি ডিলিট হওয়ার সম্ভাবনা রয়েছে।


title: প্রোগ্রামেবল লজিক কন্ট্রোলার

text: প্রোগ্রাম লিখতে যে সমস্ত জিনিস লাগবে তা হল, পিএলসি প্রোগ্রামিং সফটওয়্যার, পিএলসির সিপিইউ, কম্পিউটার (ডেস্কটপ/ল্যাপটপ) এবং কমুনিকেশন কেবল।


title: প্রোগ্রামেবল লজিক কন্ট্রোলার

text: প্রথমে সফটওয়্যার কম্পিউটার এ ইন্সটল করে নিতে হবে। সফটওয়্যার হতে হবে পি এল সি এর সমগোত্রীয়। প্রফেশনাল কাজের জন্য এটি পি এল সি কোম্পানি থেকে কিনে নিতে হবে।


title: প্রোগ্রামেবল লজিক কন্ট্রোলার

text: যে কোন প্রোজেক্ট এর প্রোগ্রামিং শুরু করার পূর্বেই আপনি কি বা কোন টাইপ পি এল সি ব্যবহার করবেন তা নির্ধারণ করে নিতে হবে। এর উপর ভিত্তি করেই প্রোগ্রামিং সফটওয়্যার এবং কমুনিকেশন কেবল সংগ্রহ করতে হবে। ধরুন আপনি মিটসুবিশি কোম্পানির পি এল সি ব্যবহার করবেন এফ এক্স সিরিজের। এই ক্ষেত্রে আপনি কতগুলি ইনপুট আউটপুট ব্যবহার করবেন তা ঠিক করে মডেল সিলেক্ট করবেন। যদি আপনি Mitsubishi Fx 1N- 60MR/MT ব্যবহার করেন তাহলে ৩৬টি ইনপুট এবং ২৪টি আউটপুট ব্যবহার করতে পারবেন। এখানে MR হল রিলে আউটপুট এবং MT ট্রাঞ্জিস্টর আউটপুট। এই মডেলে CPU এবং I/O একসাথে গঠিত। অর্থাৎ আপনি ইচ্ছে করলেই ইনপুট আউটপুট এক্সটেনশন করতে পারবেন না। Modular PLC তে এক্সটেনশন সম্ভব। একটি হল Compact PLC আরেকটি Modular PLC।


title: প্রোগ্রামেবল লজিক কন্ট্রোলার

text: উইন্ডোজ এক্সপি বেজ যে কোন ডেস্কটপ/ল্যাপটপ ব্যবহার করতে পারেন। ইউ এস বি টু সিরিয়াল কনভার্টার ব্যবহার করলে তার ড্রাইভার সফটওয়্যার ইনিস্টল করে নিতে হবে। তবে পুরানো মডেলের পি এল সির জন্য সরাসরি সিরিয়াল পোর্ট যুক্ত কম্পিউটার ব্যবহার করতে হবে, কোন প্রকার কনভার্টার ছাড়া। এবং উইন্ডোজ ৯৮ বেজ হতে হবে।


title: প্রোগ্রামেবল লজিক কন্ট্রোলার

text: বাজারে বিভিন্ন প্রকার ক্যাবল পাওয়া যায়, কিন্তু সবই ঠিকমত কাজ করে না। তাই ভালো মানের ক্যাবল এবং কনভার্টার ব্যবহার করাই উত্তম। এবং এটি পি এল সি কম্পানি থেকে নেয়াই ভালো। খরচ কমাতে নিজেই তৈরি করে নিতে পারেন। সেক্ষেত্রে ভালো মানের শিল্ড ওয়ার এবং জেক/কানেক্টর সংগ্রহ করে সঠিকভাবে সংযোগ করতে হবে।


title: প্রোগ্রামেবল লজিক কন্ট্রোলার

text: প্রথমে কম্পিউটার অন করে সফটওয়্যার রান করতে হবে। নিউ প্রোজেক্ট সিলেক্ট করে তাতে মেশিনের প্রয়োজন অনুযায়ী লেডার ডায়াগ্রাম লিখতে হবে। লেখা শেষ হলে পিএলসি পিসির সাথে কানেকশন করে প্রোগ্রাম ডাউনলোড করতে হবে। লেডার ডায়াগ্রাম করতে বেশ কিছু কন্টাক্ট, কয়েল, টাইমার, কউন্টার ইত্যাদি সেম্বলের প্রয়োজন হয়। সেম্বলগুলো হল, নরমালি ওপেন কন্টাক্ট, নরমালি ক্লোজ কন্টাক্ট, ভারটিক্যল লাইন, হরাইজন্টাল লাইন, নরমালি ওপেন কয়েল, নরমালি ক্লোজ কয়েল এবং পিএলসি ইনিস্ট্রাকশনাল সেম্বল ইত্যাদি। মোটামুটি এই কয়েকটি দিয়েই কাজ করা সম্ভব।


title: প্রোগ্রামেবল লজিক কন্ট্রোলার

text: এটি একটি বিষয় যে পিএলসি সিপিইউ এর উপর ভিত্তি করে ডিভাইসের নামকরণ করা হয়। এখন একটি প্রশ্ন জাগে যে, সি পি ইউ ভিত্তিক ডিভাইসের কি কি নাম থাকতে পারে। এর সঠিক সমাধান হল, সি পি ইউ ভিত্তিক তার ব্যবহার বিধি বই পড়ে ডিভাইসের নাম এবং ব্যবহার জানতে পারবেন। গুগুলে সার্চ দিলে আশা করি সব বইই পাবেন।


title: প্রোগ্রামেবল লজিক কন্ট্রোলার

text: আমি আপনাদের সাথে মিটসুবিশি এফ এক্স সিরিজের পি এল সির ডিভাইস নিয়ে আলোচনা করব। লক্ষ্য করবেন অমরন ডিভাইসের নাম এবং মিটসুবিশি ডিভাইসের নাম একই না। অমরন "C" দিয়ে এবং মিটসুবিশি "X" দিয়ে।সাধারনতঃ তিন ধরনের কাউন্টার হয়ে থাকে। ১৬বিট আপ কাউন্টার, ৩২বিট আপ/ডাউন কাউন্টার এবং ৩২ বিট উচ্চ গতি সম্পন্ন কাউন্টার। উচ্চ গতি সম্পন্ন কাউন্টার আবার তিন ধরনের হয়, ১ ফেজ, ২ ফেজ এবং এ/বি ফেজ কাউন্টার। কাউন্টারের আরও ডিটেইল ম্যানুয়াল থেকে পাবেন।


title: ভি-জে ডে ইন টাইমস স্কয়ার

text: ভি-জে ডে ইন টাইমস স্কয়ার আলোকচিত্র শিল্পী আলফ্রেড এসেনস্টেইড এর ধারণ করা একটি আলোকচিত্র বা ছবি। আলোকচিত্রটি ধারণ করা হয়েছিল ১৪ আগস্ট, ১৯৪৫ সালে নিউ ইয়র্ক শহরের টাইমস স্কয়ার থেকে। দ্বিতীয় বিশ্বযুদ্ধের শেষে যুক্তরাষ্ট্র জাপানের বিরুদ্ধে জয় লাভ করে এবং সকল শ্রেণীর মানুষ জয় উদযাপন করার জন্য টাইম স্কয়ারে উপস্থিত হয়। ছবিটিতে একজন আমেরিকান নাবিক সাদা পোশাক পরিহিত একজন নারীকে চুম্বন করছেন। লেইকা (Leica IIIa) ক্যামেরা দ্বারা ছবিটি ধারণ করা হয়েছিল এবং ধারণ করার এক সপ্তাহ পর বিজয় উদযাপনের আরো অনেক ছবির সাথে লাইফ ম্যাগাজিনের দ্বাদশ পৃষ্ঠায় বিজয় শিরোনামে ছাপা হয়েছিল। ম্যাগাজিনের দুই পৃষ্ঠা জুড়ে এই ছবিটির সাথে আরো ভিন্ন ভিন্ন তিনটি চুম্বন দৃশ্য ছাপা হয়েছিল যেগুলো ওয়াশিংটন, ক্যানসাস ও মায়ামি থেকে ধারণ করা হয়েছিল। সাধারনত যুদ্ধের সময় সংবাদমাধ্যমের আলোকচিত্রীরা সৈন্যদেরকে চুম্বনরত অবস্থায় পোজ দিতে উৎসাহিত করেন কারণ এটি আলোকচিত্র ধারণ করার একটি জনপ্রিয় পন্থা, কিন্তু এসনস্টেইড টাইম স্কয়ারের স্বতঃস্ফূর্ত উদযাপনের চিত্র ধারণ করছিলেন। যখন যুক্তরাষ্ট্রের রাষ্ট্রপতি হ্যারি এস. ট্রুম্যান সকাল ৭.০০ টায় জাপানের বিরুদ্ধে যুদ্ধের সমাপ্তি ও বিজয় ঘোষণা করেন তখন মানুষ স্বতঃস্ফূর্তভাবে রাস্তায় বের হয়ে উদযাপন শুরু করে। এই খবরের সাথে সাথে বিজয় আনন্দ যুক্তরাষ্ট্রের সব জায়গায় ছড়িয়ে পরে।


title: ভি-জে ডে ইন টাইমস স্কয়ার

text: আলোকচিত্রটি বিভিন্ন নামে পরিচিত তার মধ্যে উল্লেখযোগ্য হল, ভি-জে ডে ইন টাইম্স স্কয়ার, ভি-ডে এবং দ্য কিস।


title: ভি-জে ডে ইন টাইমস স্কয়ার

text: সরকারিভাবে বিজয় উদযাপনের তারিখ হল ২ সেপ্টেম্বর কারণ এই দিনই আনুষ্ঠানিকভাবে জাপান আত্মসমর্পন চুক্তিতে স্বাক্ষর করে। টাইম স্কয়ারের জনস্রোত আস্তে আস্তে বাড়ছিল এবং অনুষ্ঠান দ্রুত পরীবর্তন হচ্ছিল বলে এসেনস্টেইড ছবির ব্যক্তি দুজনের নাম ও অন্যান্য তথ্য নেওয়ার সময় পাননি। আলোকচিত্রটিতে দুজনের কারো চেহারাই স্পষ্ট দেখা যায়না এবং পরবর্তীতে অনেকেই নিজেকে ছবির ব্যক্তি হিসেবে দাবী করে। আলোকচিত্রটি ধারন করা হয়েছিল দক্ষিনের ৪৫তম স্ট্রিট থেকে উত্তরমুখী হয়ে বর্তমানে যেখানে ব্রডওয়ে ও সেভেন্থ এভিনিউ। ছবিটি ধারন করার পরপরই সেখানে একদল মানুষ এসে হাজির হন ও পুরু টাইম্‌স স্কয়ার জনসমুদ্রে পরিনত হয়।


title: ভি-জে ডে ইন টাইমস স্কয়ার

text: দুটি ভিন্ন বইয়ে আলফ্রেড এসেনস্টেইড আলোকচিত্রটি সম্পর্কে দুটি প্রায় একই উক্তি করেন। উক্তিতে তিনি কিভাবে ছবিটি ধারণ করেছিলেন তার বর্ননা দিয়েছেন।জাপানের বিরুদ্ধে বিজয়ের দিন টাইম স্কয়ারে আমি দেখলাম, এক নাবিক রাস্তা দিয়ে দৌড়ে যাচ্ছে এবং রাস্তার পাশে যে মহিলাকেই পাচ্ছে আঁকড়ে ধরছে। মহিলাটি হোক মোটা, বৃদ্ধা, যুবতী, লম্বা, স্বাস্থ্যহীন তাকে কোন কিছুতেই আটকাতে পারছেনা। আমি দৌড়ে তার সামনে গেলাম ও আমার লাইকা ক্যামেরা দিয়ে ছবি ধারণ করা শুরু করলাম কিন্তু ধারণকৃত কোন ছবিই আমাকে সন্তোষ্ঠ করতে পারলনা। তারপর হঠাৎ ক্যামেরার ফ্লাশে সাদা কিছু ধরা পড়ল। আমি ঘুরে দাড়ালাম এবং নাবিকের নার্সকে চুমু খাওয়ার মুহুর্তটি ধারণ করলাম। যদি নারীটি কালো কোন পোশাক পড়ে আসত তাহলে আমি কখনোই চিত্রটি ধারণ করতাম না। আবার যদি দুজনেই সাদা পোশাক পড়ে আসত তাহলেও ধারণ করতাম না। আমি কয়েক সেকেন্ডেই দৃশ্যটির চারটি চিত্র ধারণ করেছিলাম। তার মধ্যে একটি সবদিক থেকে ভালো হয়েছিল ও অপর তিনটি কোন না কোন দিক থেকে খারাপ এসেছিল। মানুষ আমাকে বলে, যখন আমি মৃত্যুবরণ করব তখন তারা এই আলোকচিত্রটি মনে রাখবে।জাপানের বিরুদ্ধে বিজয়ের দিন আমি ভিড়ের মধ্য দিয়ে হেঁটে যাচ্ছিলাম এবং ছবি ধা্রণের জন্য দৃশ্য খুঁজছিলাম। আমি দেখলাম এক নাবিক যুবতী ও বৃদ্ধা সব নারীকে জড়িয়ে ধরে চুম্বন করছে। তারপর আমি এক নার্সকে দেখতে পাই ভিড়ের মধ্যে দাঁড়িয়ে আছে। এরপর আমি যেমনটি আশা করছিলাম, নাবিক নার্সের কাছে এসে তাকে জড়িয়ে ধরে চুম্বন করল। এখন এই নারী যদি নার্স না হত, সে যদি কালো পোশাক পরিহিত থাকত আমি চিত্রটি ধারন করতাম না। নার্সের সাদা পোশাক ও নাবিকের কালো পোশাক ছবিটিকে আরো প্রানবন্ত করে তুলেছিল।


title: ভি-জে ডে ইন টাইমস স্কয়ার

text: আলোকচিত্রটির কপিরাইট সত্ত্বের আবেদন সফল হওয়ার পর এসেনস্টেইড খুবই সতর্কতার সাথে এটি ব্যবহারের অনুমতি দিতেন। তিনি কিছু সংখ্যক ছবি পুনরায় ছাপানোর অনুমতি দিয়েছিলেন। ১৯৯৫ সালে তার মৃত্যুর পর গ্যাটি জাদুঘর লাইফ সংগ্রহশালার ভিত্তিতে এর কপিরাইট সত্ত্ব পায়।


title: ভি-জে ডে ইন টাইমস স্কয়ার

text: যুক্তরাষ্ট্রের নৌবাহিনীর আলোকচিত্র শিল্পী ভিক্টর জোরগেনসেন একই দৃশ্যের অপর একটি আলোকচিত্র ধারণ করেন যা পরের দিন নিউ ইয়র্ক টাইমস পত্রিকায় প্রকাশিত হয়। জোরগেনসেন তার ধারণ করা আলোকচিত্রটির নাম দেন কিসিং দ্য ওয়ার গুডবাই। এই ছবিটিতে স্থানটি টাইম স্কয়ার না অন্য কোন জায়গা তা স্পষ্ট বোঝা যায় না। এটি অন্ধকারাচ্ছন্ন ও ছবির প্রধান বিষয় বস্তুর সাথে কিছু মিল রয়েছে।


title: ভি-জে ডে ইন টাইমস স্কয়ার

text: এসেনস্টেইডের আলোকচিত্রটির কপিরাইট সত্ত্ব থাকলেও নৌবাহিনীর সদস্যের ধারণ করা এই আলোকচিত্রটি পাবলিক ডোমেইনে প্রকাশ করা হয় কারণ ফেডারেল সরকারের চাকুরীজীবি এই চিত্রটি সরকারি কর্তব্য পালনের সময় ধারন করেছিলেন।


title: ভি-জে ডে ইন টাইমস স্কয়ার

text: এডিথ সেইন নামে এক নারী ১৯৭০ এর দশকে এসেনস্টেইডের কাছে চিঠি লিখে নিজেকে ছবিটির নারী বলে দাবি করেন। আগস্ট ১৯৪৫ সালে সেইন নিউইয়র্ক শহরের ডক্টর’স হাসপাতালে সেবিকা হিসেবে চাকরী করতেন। তিনি ও তার এক বন্ধু মিলে রেডিওতে শুনতে পান দ্বিতীয় বিশ্বযুদ্ধ শেষ হয়েছে। এরপর তারা টাইম স্কয়ারে যান যেখানে সকলে বিজয় উদযাপন করছিল। যখনই তিনি ফুটপাত থেকে রাস্তায় নেমে আসেন তখনই নাবিকটি তাকে জড়িয়ে ধরে চুম্বন করতে শুরু করে। সেইন বলেন, “আমি প্রথমে বাঁধা দেওয়ার কথা চিন্তা করেছিলাম পরবর্তীকালে মনে হল, সে তো আমার জন্যই যুদ্ধ করেছে।” আলোকচিত্রটির ধারণের অনেক বছর পর সেইন এই দাবি করেন। এসেনস্টেইড লাইফ ম্যাগাজিন কর্তৃপক্ষকে জানান, এডিথ সেইন নামে এক মহিলা নিজেকে ছবিটির নারী বলে দাবি করেছে।


title: ভি-জে ডে ইন টাইমস স্কয়ার

text: আলোকচিত্রের নারী বলে দাবি করার পর আগস্ট ১৯৮০ সালের ইস্যুতে লাইফ ম্যাগাজিনের সম্পাদক ছবির নাবিকে জনসম্মুখে আসার আহবান করেন। আক্টোবর ১৯৮০ সালের ইস্যুতে সম্পাদক লেখেন এগারো জন পুরুষ ও তিন জন নারী নিজেদেরকে আলোকচিত্রের ব্যক্তি বলে দাবি করেছে। নারী চুম্বনকারী দাবি করা এডিথ সেইনের সাথে গ্রিটা ফ্রিডম্যান ও বারবারা সকল নামের দুজন মহিলা নিজেদেরকে চুম্বনকারী বলে দাবি করে।


title: ভি-জে ডে ইন টাইমস স্কয়ার

text:
২০ জুন, ২০১০ সালে সেইন ৯১ বছর বয়সে ক্যান্সারে আক্রান্ত হয়ে মৃত্যুবরণ করেন। এপ্রিল ২০১২ ইস্যুতে একটি বই বের হয় যেখানে লেখক জর্জ গাল্ডোরিসি ও লরেন্সি ভেরিয়া মন্তব্য করেন, নারী চুম্বনকারী কখনো সেইন হতে পারে না কারণ তার উচ্চতা ৪ ফুট ১০ ইঞ্চি যা আলোকচিত্রের নারীর চেয়ে কমই মনে হয়।
চুম্বনকারী নাবিক দাবি করেছিলেন, ডোনাল্ড বোনসেক, জন এডমনসন, ওয়ালসি সি. ফাউলার, ক্লেরেন্সি হাডিং, ওয়াকার ইরভিং, জেমস কার্নি, মার্ভিন কিংসবার্গ, আর্থার লিস্‌ক, জর্জ মেনডুনকা, জ্যাক রাসেল এবং বিল সুইসগুড।


title: ভি-জে ডে ইন টাইমস স্কয়ার

text: ২০০৫ সালের আগস্টে নাভেল ওয়ার কলেজের একদল স্বেচ্ছাসেবক নিউপুর্ট, রোডি আইল্যান্ডের জর্জ মেনডুনকাকে পুরুষ চুম্বনকারী হিসেবে সনাক্ত করেন। তাকে সনাক্ত করার কারণ, তার শরীরের ক্ষতচিহ্ন ও উল্কি, ছবির ক্ষতচিহ্ন ও উল্কির সাথে মিলে যায়। স্বেচ্ছাসেবকরা পরবর্তীতে তাদের তথ্য উপাত্ত মিতশুবিসি ইলেকট্রিক রিচার্স ল্যাবরেটরিসের কাছে হস্তান্তর করে অধিক গবেষণার জন্য। তারাও আলোকচিত্রটি গবেষণা করে ক্ষতচিহ্ন ও উল্কির মিল খুজেঁ পান। গবেষণাগারে তাদের সাথে গবেষণা করেন, আলোকচিত্র বিশেষঞ্গ, ফটোগ্রাফিক স্টাডিসের অধ্যাপক ও ইয়েলা বিশ্ববিদ্যালয়ের স্কুল অফ আর্টের সাবেক ডিন রিচার্ড এম. বেনসন। বেনসন বলেন, এটা আমার মতামত যে, “জর্জ মেকডুনাল্ডই এসেনস্টেইডের সেই বিখ্যাত আলোকচিত্রের চুম্বনকারী নাবিক।”


title: ভি-জে ডে ইন টাইমস স্কয়ার

text: ঘটনার দিন মেকডুনকা রেডিও সিটি মিউজিক হলে তার বাগদত্তা রিতাকে নিয়ে একটি সিনেমা দেখছিল। হলের দরজা খোলার পর লোকজন যুদ্ধ শেষে, যুদ্ধ শেষ বলে চিৎকার করছিল। জর্জ ও রিতা উদযাপনে অংশ নেওয়ার জন্য রাস্তার পাশের বারে ঢুকেছিল কিন্তু বারে জায়গা না থাকায় তার রাস্তায় হাঁটার সিদ্ধান্ত নেয়। এরপর জর্জ দেখতে পান রাস্তার পাশ দিয়ে সাদা পোশাক পরিহিত একজন নারী হেঁটে যাচ্ছে, তখন জর্জ নারীটিকে জড়িয়ে ধরেন ও চুম্বন করেন। জর্জ বলেন, “আসলে আমি সেদিন একটু মাতাল ছিলাম, এবং মহিলাটি ছিল একজন সেবিকা। তিনি আরো বলেন, এসেনস্টেইডের ধারণ করা চারটি আলোকচিত্রের একটিতে পেছনের অংশে রিতাকে দেখা গেছে।”


title: ভি-জে ডে ইন টাইমস স্কয়ার

text: ১৯৮৭ সালে জর্জ মেনডুনকা রোডি আইল্যান্ড কোর্টে টাইম ইন. এর বিরুদ্ধে একটি মামলা করেন। তিনি উল্লেখ করেন, টাইম ও লাইফ দুটুই তার ছবি তার অনুমতি ব্যতীত ব্যবহার করে আইন ভঙ্গ করেছে। টাইম ইন. মামলা ফেডারেল আদালতে উঠালে মেনডুনকা তার মামলা তুলে নেন। আলোকচিত্রের চুম্বনকারী কারা তা নিয়ে বিতর্ক চলতেই থাকে। মেনডুনকা, ফ্রেইডম্যান ও সেইন দাবি করার পর থেকেই লাইফ, পিবিএস, এনবিসি ও অন্যান্য সংবাদমাধ্যমে প্রচুর সাক্ষাৎকার দেন। কিছু স্বাধীন আলোকচিত্র বিশেষঞ্গ মেনডুনকা ও ফ্রেইডম্যানকেই আলোকচিত্রের সম্ভাব্য চুম্বকারী নাবিক ও সেবিকা হিসেবে রায় দেন। অবশ্য মেনডুনকা ফ্রেইডম্যানকেই চুম্বনকারী নারী হিসেবে রায় দেন।


title: ভি-জে ডে ইন টাইমস স্কয়ার

text: লাইফের অক্টোবর, ১৯৮০ সালের ইস্যুতে গ্লেইন ম্যাকডাফি অথবা কার্ল মাসকারেল্লোর কথা জানা যায়নি। তারা অনেক পরে এই দাবি উত্থাপন করেন। কার্ল মাসকারেল্লো নিউ উয়র্ক শহরের পুলিস প্রশাসনের অবসরপ্রাপ্ত কর্মকর্তা যিনি বর্তমানে ফ্লোরিডার প্লেনটেশনে বসবাস করছেন। ১৯৯৫ সালে তিনি নিজেকে আলোকচিত্রের চুম্বনকারী নাবিক হিসেবে দাবি করেন। তিনি দাবি করেন ১৯৪৫ সালের ১৪ আগস্ট তিনি টাইমস স্কয়ারে ছিলেন এবং কয়েকজন নারীকে চুম্বন করেন। মাসকারেল্লোর মা মাসকারেল্লোর হাতের একটি জন্মদাগ দেখিয়ে তাকে সনাক্ত করেন। এডিথ সেইন প্রথমদিকে বলেছিলেন, “আমি বিশ্বাস করি মাসকারেল্লোর দাবিই সঠিক। কিন্তু ২০০৫ সালে নিউ ইয়র্ক টাইমসের এক সাক্ষাতকারে সেইন বলেন, “আমি অস্বীকার করতে পারি না যে সে ছিলনা, এটা সঠিক ভাবে বলাও সম্ভব না।” মাসকারেল্লো পরবর্তীতে প্রায়ই বলতেন তিনি ঘটনার দিন মাতাল ছিলেন এজন্য তার টাইমস স্কয়ারের ঘটনা সম্পর্কে নিশ্চিত কোন ধারণা নেই। তিনি মন্তব্য করেন, তার মা আলোকচিত্রটি দেখার পর বলেছিলেন এই নাবিক হল তিনি ও মাসকারেল্লো তার মায়ের কথা বিশ্বাস করেছিলেন।


title: ওয়ালেস রেখা

text: ওয়ালেস রেখা ইন্দোনেশিয়ার মাঝ বরাবর একটি অদৃশ্য সীমারেখা। এ সীমারেখাটি দুটি সম্পূর্ণ আলাদা প্রাণীভৌগোলিক অঞ্চলকে পৃথক করেছে। ১৮৬৯ সালে বৃটিশ প্রকৃতি বিজ্ঞানী আলফ্রেড রাসেল ওয়ালেস সর্বপ্রথম এ রেখার ধারণা দেন। আর রেখাটিকে ১৮৬৪ সালে "ওয়ালেস রেখা" হিসেবে সর্বপ্রথম উল্লেখ করেন টমাস হেনরি হাক্সলি। রেখাটির মাধ্যমে প্রাণীভূগোলের ভিত্তিতে এশিয়া ও অস্ট্রেলিয়াকে তিনি এশিয়া ও ওয়ালেসিয়া নামে দু'টি পৃথক ভাগে বিভক্ত করেন। এ রেখার পশ্চিমাংশের প্রাণীগুলো এশীয় প্রাণীদের সাথে ঘনিষ্ঠভাবে সম্পর্কযুক্ত আর পূর্বাংশের প্রাণীগুলো এশীয় ও অস্ট্রেলীয় প্রাণীদের একটি মিশ্র রূপ। আলফ্রেড রাসেল ওয়ালেস ঊনবিংশ শতাব্দীতে তাঁর পূর্ব ভারতীয় দ্বীপপুঞ্জ ভ্রমণকালে এই স্পষ্ট বিভাজনটি বুঝতে পারেন, সেকারণে তাঁর নামেই রেখাটির নামকরণ করা হয়।


title: ওয়ালেস রেখা

text: ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।


title: রামানুজনের ম্যাজিক স্কয়ার

text: একটি n×n মেট্রিক্স যার উপাদানগুলো অঋণাত্মক পূর্ণসংখ্যা, যাদের সারি, স্তম্ভ এবং কর্ণ বরাবর সংখাগুলোর সমষ্টি একটি নির্ধারিত পূর্ণসংখ্যা। যেমন: 3×3 আকারের একটি যাদুবর্গ,


title: রামানুজনের ম্যাজিক স্কয়ার

text:
এ যাদুবর্গের যাদু সমষ্টি formula_1. এখানে, formula_2. আবারformula_3
গণিতবিদ শ্রীনিবাস রামানুজন এ সম্পর্কিত একটি সুত্র প্রদান করেন।


title: রামানুজনের ম্যাজিক স্কয়ার

text: গণিতবিদ শ্রীনিবাস রামানুজন 3×3 যাদুবর্গের জন্য একটি সুত্র অবিষ্কার করেন। এ সুত্র অনুযায়ী যেকোনো 3×3 যাদুবর্গকে নিম্নলিখিত ফরম্যাটে লেখা যায়,


title: রামানুজনের ম্যাজিক স্কয়ার

text: যেখানে, formula_4 সমান্তর ধারাভূক্ত পদ এবং formula_5 অপর একটি সমান্তর ধারাভূক্ত পদ। যেমন:


title: রামানুজনের ম্যাজিক স্কয়ার

text: এখানে (formula_4)=(formula_7) এবং (formula_5)=(formula_9)


title: রামানুজনের ম্যাজিক স্কয়ার

text: রামানুজনের যাদুবর্গ হল,


title: রামানুজনের ম্যাজিক স্কয়ার

text: যেখানে, formula_5 একই অনুপাত বজায় রাখবে। এখানে দেখা যাচ্ছে, প্রত্যেক formula_11 এমন একটি যাদুবর্গ (magic square) উৎপন্ন করে যাদের যাদুসমষ্টি (magic sum) হবে formula_12


title: হলুদ চিতা

text: হলুদ চিতা (বৈজ্ঞানিক নাম:"Phalanta phalantha phalantha") Nymphalidae পরিবারভুক্ত গাঢ় হলুদ ও কালো রঙের প্রজাপতি। এই প্রজাপতির ডানার রং ও কারুকাজ চিতাবাঘের দেহের মতো বলে এদের চিতাবাঘ বা চিতাও বলে।


title: হলুদ চিতা

text: প্রসারিত অবস্থায় হলুদ চিতার ডানার আকার ৫০-৬০মিলি মিটার দৈর্ঘ্যের হয়।


title: হলুদ চিতা

text: প্রজাপতিটির উপপ্রজাতি সাব-সাহারান আফ্রিকা এবং দক্ষিণ এশিয়ায় (বাংলাদেশ, শ্রীলঙ্কা ও মিয়ানমারসহ) পাওয়া যায়।


title: হলুদ চিতা

text: সাধারণত এই জাতীয় প্রজাপতিটি একটু খোলামেলা অঞ্চলে দেখা পাওয়া যায়। ভারতের সর্বত্র, নেপাল, শ্রীলঙ্কা, বালুচিস্তান, মায়ানমার, মালয়েশিয়া, ফিলিপিনস থেকে জাপান এবং আফ্রিকাতে এদের দেখা মেলে।


title: হলুদ চিতা

text: এই প্রজাপতিগুলিকে রৌদ্রের মধ্যে ছোট ছোট ঝোপেঝাড়ে অথবা অনেকসময় উঁচু গাছের মাথায় আঁকাবাঁকা পথ ধরে উড়াউড়ি করতে দেখা যায়। এরা দ্রুতবেগে উড়তে থাকে তবে যখন বসে থাকে তখন দ্রুতবেগে ডানাদুটি উপর এবং নীচ করতে থাকে। এই ডানার উপর নীচ করার গতি মন্থর হয়, যখন এরা এদের পছন্দের ফুলে বসে মধু পান করে।


title: হলুদ চিতা

text:
হলুদ চিতার ডিম উজ্জ্বল হলুদ বর্ণের এবং গম্বুজাকার হয়। এরা পত্রমুকুলে বা পাতার নীচের পিঠে ডিম পাড়ে।
শূককীটগুলি লম্বাটে এবং কালচে বাদামি বা কালো রঙের হয়। ত্বকে একটা তৈলাক্ত ভাব থাকে এবং গোটা শরীরে কাঁটা কাঁটা থাকে।
এই শূককীট বৈঁচি ,ও এবং তাদের সমগোত্রীয় কিছু Flacourtia montana, গোত্রের Xylosma longifolium গাছের পাতার রসালো অংশ আহার করে।
মূককীটের রঙ খয়েরি হয়। এদের উদর ও বক্ষে এবং পিঠের দিকে এক্সার গোল চ্যাপ্টা ফলক দেখা যায়।


title: রোহিত শর্মা

text: রোহিত গুরুনাথ শর্মা (, ; জন্ম: ৩০ এপ্রিল, ১৯৮৭) মহারাষ্ট্রে জন্মগ্রহণকারী ভারতীয় ক্রিকেটার। ডানহাতি মধ্যম সারির ব্যাটসম্যান হিসেবে ভারতীয় দলে অংশগ্রহণ করছেন এবং মাঝে মাঝে ডান হাতে অফ ব্রেক বোলারের ভূমিকায় অগ্রসর হন। আন্তর্জাতিক ক্রিকেটে ২০ বছর বয়সে অভিষিক্ত হয়ে ফিল্ডিংয়ে গুরুত্বপূর্ণ অবদান রেখে চলেছেন রোহিত শর্মা। এছাড়াও নরম মেজাজে চমকপ্রদ ব্যাটিংয়ের মাধ্যমে সকলের নজর কেড়েছেন।


title: রোহিত শর্মা

text: একদিনের আন্তর্জাতিকের ইতিহাসে একমাত্র ব্যাটসম্যান হিসেবে ২৫০ রানের কোটা অতিক্রম করে রেকর্ড গড়েন। ১৩ নভেম্বর, ২০১৪ তারিখে ইডেন গার্ডেন্সে অনুষ্ঠিত খেলায় তিনি ব্যক্তিগত ২৬৪ রান সংগ্র হ করেন। এছাড়াও একমাত্র ব্যাটসম্যান হিসেবে তিনি ওডিআই ক্রিকেটে দুইবার ডাবল সেঞ্চুরি হাঁকান।


title: রোহিত শর্মা

text: নাগপুরের তেলেগু ভাষাভাষী পরিবারের সন্তান রোহিত শর্মার পিতা গুরুনাথ শর্মা ও মাতা পুর্ণিমা শর্মা। মুম্বাইয়ে প্রাথমিক শিক্ষাগ্রহণ শেষে বৃত্তি নিয়ে বরিবালী স্বামী বিবেকানন্দ ইন্টারন্যাশনাল স্কুলে অধ্যয়ন করেন। সেখানেই বিদ্যালয়ের ক্রিকেট কোচ দীনেশ ল্যাডের দৃষ্টিতে পড়েন তিনি। পরবর্তীতে ভারতের অনূর্ধ্ব-১৭ ও অনূর্ধ্ব-১৯ দলে অন্তর্ভুক্ত হন।


title: রোহিত শর্মা

text: ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেন । চেতেশ্বর পূজারা তার সহখেলোয়াড় ছিলেন। সেসময় ইয়ন মর্গ্যান, ডিন এলগার, টম কুপার, মুশফিকুর রহিম, অ্যারন ফিঞ্চ, অ্যাঞ্জেলো ম্যাথিউস, মইসেস হেনরিকুইস, সাকিব আল হাসান , উসমান খাওয়াজা, গ্যারি ব্যালেন্স, ক্রেগ কাইজওয়েটার, টিম সাউদি ও মঈন আলী তার প্রতিদ্বন্দ্বী খেলোয়াড় ছিলেন।


title: রোহিত শর্মা

text: যুব বিশ্বকাপের সাফল্যের কারণে ২০০৬ সালের দেওধর ট্রফিতে পার্থিব প্যাটেল এর নেতৃত্বে পশ্চিমাঞ্চলের দলে সুযোগ পান।


title: রোহিত শর্মা

text: যুব বিশ্বকাপের সাফল্যের কারণে ২০০৬ সালের জুলাই তে অস্ট্রেলিয়ায় অনুষ্ঠিত টপ এন্ড সিরিজএ পার্থিব প্যাটেল/ভেনুগোপাল রাও এর নেতৃত্বে ভারত 'এ' দলে সুযোগ পান।


title: রোহিত শর্মা

text: ২০০৭ সালে অনুষ্ঠিত আন্তঃ রাজ্য টি ২০ প্রতিযোগিতায় আমোল মজুমদার-এর নেতৃত্বে মুম্বাই দলে সুযোগ পান।


title: রোহিত শর্মা

text:
২০০৭ সালে আয়ারল্যান্ড সফরে ফিউচার কাপে আয়ারল্যান্ডের বিপক্ষে একদিনের আন্তর্জাতিক ক্রিকেটে অংশ নেন। বেলফাস্টে অনুষ্ঠিত খেলায় তার অভিষেক ঘটলেও তিনি ব্যাটিং করেননি।
২০ সেপ্টেম্বর, ২০০৭ তারিখে আন্তর্জাতিক অঙ্গনে নিজের ক্রীড়াশৈলী উপস্থাপন করেন। ঐদিন আইসিসি বিশ্ব টুয়েন্টি২০ প্রতিযোগিতার গ্রুপ পর্বের খেলায় দক্ষিণ আফ্রিকার বিরুদ্ধে ৪০ বলে অপরাজিত ৫০ রান করে দলকে বিজয়ের মুখ দেখান। অধিনায়ক মহেন্দ্র সিং ধোনির সাথে ৫ম উইকেট জুটিতে ৮৫ রান করে দলকে ১৫৩/৫-এ নিয়ে যান। খেলায় তিনি ম্যান অব দ্য ম্যাচের পুরস্কার লাভ করেন। এছাড়াও, চূড়ান্ত খেলায় পাকিস্তানের বিপক্ষে ১৬ বলে ৩০ রান করেন।


title: রোহিত শর্মা

text: বিশ্বের ৯৮তম টেস্ট ক্রিকেটার হিসেবে ৭ নভেম্বর, ২০১৩ তারিখে কলকাতায় অনুষ্ঠিত ওয়েস্ট ইন্ডিজের বিপক্ষে তিনি তার প্রথম টেস্ট ম্যাচে সেঞ্চুরি করার কৃতিত্ব অর্জন করেন।


title: রোহিত শর্মা

text: একদিনের আন্তর্জাতিকের ইতিহাসে প্রথম ব্যক্তি হিসেবে তিনটি দ্বী শতক রানের ইনিংস গড়েন রোহিত। সর্বোপরি সীমিত ওভারের ক্রিকেটে ২৬৪ রান করে নতুন রেকর্ডের অধিকারী হন তিনি। এছাড়াও, লিস্ট-এ ক্রিকেটে দ্বিতীয় সর্বোচ্চ রান সংগ্রাহকের ভূমিকায় অবতীর্ণ হন। ১৩ নভেম্বর, ২০১৪ তারিখে ইডেন গার্ডেন্সে অনুষ্ঠিত সফরকারী শ্রীলঙ্কা ক্রিকেট দলের বিপক্ষে মাত্র ১৭৩ বল থেকে ২৬৪ রান করে দলকে পঞ্চমবারের মতো চার শতাধিক রান সংগ্রহে সহায়তা করেন। মাত্র চার রানের জন্য লিস্ট-এ ক্রিকেটে সর্বোচ্চ রান সংগ্রাহকের অধিকার থেকে বঞ্চিত হন ও শেষ বলে তিনি আউট হন। ৩৩ চার ও ৯ ছক্কার সাহায্যে তিনি এ রান সংগ্রহ করেন। ৫৯ রানে ২ উইকেটের পতনের পর কোহলিকে সাথে নিয়ে ২০২ রানের জুটি গড়েন। তার এ সা


title: বাংলা রাঙাচ্যাগা

text: বাংলা রাঙাচ্যাগা (বৈজ্ঞানিক নাম: "Rostratula benghalensis") () বা রঙ্গিলা চ্যাগা Rostratulidae (রস্ট্রাটুলিডি) গোত্র বা পরিবারের অন্তর্গত "Rostratula" (রস্ট্রাটুলা) গণের অন্তর্গত এক প্রজাতির পানিকাটা পাখি। বাংলা রাঙাচ্যাগার বৈজ্ঞানিক নামের অর্থ "বাংলার বৃহচ্চঞ্চু" (গ্রিক: লাতিন: "rostratus" = বৃহচ্চঞ্চু, "benghalensis" = বাংলার)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২ কোটি ৩৪ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিশ্বে পূর্ণবয়স্ক রাঙাচ্যাগার সংখ্যা অনুমানিক ৩১,০০০-১০,০০,০০০টি।


title: বাংলা রাঙাচ্যাগা

text: পূর্বে এ প্রজাতির অস্ট্রেলীয় সদস্যগুলোকে একই প্রজাতিভূক্ত মনে করা হত। বিভিন্ন শারীরবৃত্তিক বৈশিষ্ট্য ও পার্থক্যের ভিত্তিতে ২০০৮ সালে এ সদস্যদের "Rostratula australis" বা অস্ট্রেলীয় রাঙাচ্যাগা নামে নতুন আরেকটি প্রজাতির মর্যাদা দেওয়া হয়েছে।


title: জামুই জেলা

text: জামুই জেলা হল ভারতের বিহার রাজ্যের ৩৮টি জেলার অন্যতম। ১৯৯১ সালের ২১ ফেব্রুয়ারি মুঙ্গের জেলা ভেঙে এই জেলা গঠিত হয়। এই জেলাটি বর্তমানে মাওবাদী-উপদ্রুত জেলা।


title: জামুই জেলা

text: জামুই জেলার আয়তন ; যা ইন্দোনেশিয়ার ইয়ামদেনা দ্বীপের সমান। ২০০৬ সালে ভারত সরকারের পঞ্চায়েতি রাজ মন্ত্রক দেশের যে ২৫০টি জেলাকে সর্বাধিক অনগ্রসর ঘোষণা করে, জামুই জেলা তার মধ্যে একটি। এই জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।


title: জামুই জেলা

text:
২০১১ সালের জনগণনা অনুসারে, জামুই জেলার জনসংখ্যা ১,৭৫৬,০৭৮; যা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের সমান। জনসংখ্যার হিসেবে, ভারতে এই জেলার স্থান ২৭৩তম। জেলার জনঘনত্ব , দশকীয় বৃদ্ধির হার ২০০১-১১ দশকে ২৫.৫৪%, লিঙ্গানুপাতের হার প্রতি ১০০০ পুরুষে ৯২১ জন নারী, সাক্ষরতার হার ৬২.১৬%.
জামুই রেল স্টেশন হল পূর্ব মধ্য রেলের দানাপুর বিভাগের একটি গুরুত্বপূর্ণ স্টেশন। এই লাইনটি হাওড়া-দিল্লি মেন লাইনের মুঘলসরাই-পাটনা রুটের মাধ্যমে ভারতের মহানগরগুলির সঙ্গে যুক্ত। গ্র্যান্ড ট্রাঙ্ক রোড এই লাইন বরাবর প্রসারিত।
১৯৮৭ সালে জামুই জেলায় নাগি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন । ওই বছরই নাকতি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।


title: ম্যান অব স্টিল (চলচ্চিত্র)

text:
ম্যান অব স্টিল ২০১৩ সালে মুক্তি পাওয়া একটি মার্কিন চলচ্চিত্র। এটি একটি সুপার হিরো নির্ভর চলচ্চিত্র, যেখানে ডিসি কমিক্স চরিত্র সুপারম্যানকে নিয়ে কাহিনী চিত্রায়িত হয়েছে। ছবিটি লিজেন্ডারি পিকচার্স এবং সিঙ্কপি ফিল্মস-এর যৌথ প্রযোজনায় নির্মিত এবং ওয়ার্নার ব্রস-এর ব্যানারে সরবরাহকৃত। পরিচালনায় ছিলেন জ্যাক স্নাইডার এবং প্রযোজক হিসেবে কাজ করেছেন ক্রিস্টোফার নোলান। সিনেমাটিতে সুপারম্যান চরিত্রে অভিনয় করেছেন ব্রিটিশ অভিনেতা হেনরি ক্যাভিল। সাথে রয়েছেন অ্যামি অ্যাডামস। যিনি লইস লেনের চরিত্রে অভিনয় করেছেন। আরও অভিনয় করেন রাসেল ক্রো, লরেন্স ফিশবার্ন, মাইকেল শ্যানন প্রমুখ।
'ম্যান অব স্টিল' সিনেমার কাজটি শুরু করা হয় ২০০৮ সাল থেকে। সিনেমাটির গল্প নেওয়া হয় কমিক বুক লেখকদের কাছ থেকে। 'ডার্ক নাইট রাইজেস' সিনেমার গল্প থেকে ক্রিস্টোফার নোলান সুপারম্যান নিয়ে কাজ করার চিন্তা করেন। ২০১০ সালে স্যান্ডলারকে ডিরেক্টর হিসেবে নিযুক্ত করা হয়। ২০১৩ সালের ১৪ জুনের মধ্যে মুক্তি দেওয়ার ব্যাপারে সিদ্ধান্ত নেওয়া হয়। ছবিটি বক্স অফিসে সাফল্য অর্জন করে এবং ৬৬৮,০৪৫,৫১৮ মার্কিন ডলার আয় করে। ২০১৬ সালে নামে ছবিটির একটি সিক্যুয়েল মুক্তি পায়।


title: ম্যান অব স্টিল (চলচ্চিত্র)

text: বহু বছর ধরে প্রাকৃতিক সম্পদ উত্তোলনের ফলে ক্রিপটন নামের এক গ্রহের সমস্ত প্রাকৃতিক সম্পদ নিঃশেষ হয়ে যায়। এর পরিণাম হিসেবে গ্রহটির কেন্দ্র অস্থিতিশীল হয়ে পড়ে এবং গ্রহটি ধ্বংসপ্রাপ্ত হবার সম্ভাবনা দেখা দেয়। এ সময় ক্রিপটনের মিলিটারি কমান্ডার, জেনারেল জড, এবং তার সমর্থকরা একটি সামরিক অভ্যুত্থানের মাধ্যমে ক্ষমতাশীল পরিষদমন্ডলীকে উৎখাত করে।


title: ম্যান অব স্টিল (চলচ্চিত্র)

text: বিজ্ঞানী জর-এল এবং তার স্ত্রী ক্ষণিকের জন্য লারা তাদের পুত্র ক্যাল-এলের জন্ম উদযাপন করে। নিজ গ্রহের আসন্ন ধ্বংস সম্পর্কে সচেতন থাকায় জর-এল ক্যাল-এলের কোষের সাথে ক্রিপটনের জেনেটিক কোডেক্স মিশিয়ে দেয় এবং ক্যাল-এলকে একটি মহাকাশযানে করে পৃথিবী নামক একটি গ্রহে পাঠিয়ে দেয়। জড জর-এলকে হত্যার পরেও কোডেক্স অর্জনে ব্যর্থ হয়। রাষ্ট্রদ্রোহের অপরাধে জেনারেল জড এবং তার সমর্থকরা মহাশূন্যের ফ্যান্টম জোন নামক স্থানে নির্বাসিত হয়। ক্রিপটনের বিস্ফোরণের পর তারা মুক্তি পায়।


title: ম্যান অব স্টিল (চলচ্চিত্র)

text: অন্যদিকে জর-এলের পুত্র কাল-এল পৃথিবীতে স্মলভিল নামক একটি কৃষিনির্ভর স্থানে অবতীর্ণ হয় যেখানে জোনাথান কেন্ট এবং মার্থা কেন্ট তাকে খুঁজে পায়। কাল-এলের নাম হয়ে ওঠে ক্লার্ক-কেন্ট। ক্লার্ক জোনাথান এবং মার্থাকে নিজের বাবা-মা হিসেবেই জানে। তাদের মাঝেই তার বেড়ে ওঠা। বেড়ে ওঠার সাথে সাথে সে উপলব্ধি করে যে সে অন্যদের চাইতে আলাদা, তার ক্ষমতা অস্বাভাবিক। তবে ক্লার্ক কখনোই সেগুলো মানুষের ক্ষতি সাধনের উদ্দেশ্যে ব্যবহার করে নি। সে জানতো তার এই ক্ষমতা একসময় মানব জাতির ভাগ্য নির্ধারণ করবে। তার ধারণা সত্যি হয়। পৃথিবী আক্রান্ত হয় বহিঃশত্রু জেনারেল জড এবং তার বাহিনী কর্তৃক। সামগ্রিক অবস্থা দুর্বিষহ হয়ে ওঠে। পৃথিবী রক্ষার্থে এগিয়ে আসে সুপারম্যান, ক্লার্ক।


title: লিওনিড রগোজভ

text: লিওনিড আইভানোভিচ রগোজভ (রুশ: Леонид Иванович Рогозов, ১৪ মার্চ, ১৯৩৪-২১ সেপ্টেম্বর, ২০০০) ছিলেন অস্ত্রোপচারে পারদর্শী একজন রাশিয়ান চিকিৎসক। তিনি ১৯৬০-১৯৬১ সালের সাবেক সোভিয়েত ইউনিয়নের ষষ্ঠ এন্টার্কটিকা অভিযানের ডাক্তার ছিলেন। তিনিই ছিলেন “নভোলাজারেভস্কায়া” স্টেশনের একমাত্র ডাক্তার। একদিন তিনি পেটে এপিন্ডিক্সের ব্যথা অনুভব করলে নিজেই তা অস্ত্রোপচার করে অপসারন করেন। বিশ্বে নিজের দেহে নিজের অস্ত্রোপচারের এই ঘটনাটি অত্যন্ত বিখ্যাত।


title: লিওনিড রগোজভ

text: লিওনিড রগোজভ পূর্ব সাইবেরিয়ার একটি প্রত্যন্ত গ্রাম ডাউরিয়া স্টেশন, চিতা ওবলাস্টে জন্মগ্রহন করেন যা ম্যানজোলির কাছে এবং মঙ্গোলিয়া ও চীনের সীমান্তের কাছে সোভিয়েত সীমান্ত থেকে ১৭ কি.মি. দূরে অবস্থিত। তার পিতা দ্বিতীয় বিশ্বযুদ্ধের সময় ১৯৪৩ সালে খুন হন। ১৯৫৩ সালে তিনি মিনুসিনস্ক, ক্রারনয়ারক্স ক্রাই থেকে উচ্চ মাধ্যমিক সমাপ্ত করেন এবং “লেনিনগ্রাদ পেডিয়াট্রিক মেডিকেল ইন্সটিটিউটে” (বর্তমান সাংক্‌ত পিতেরবুর্গ) ভর্তি হন। ১৯৫৯ সালে তিনি সাধারন চিকিৎসক (যে চিকিৎসক ভেষজ উপাচারের পাশাপাশি ছোটখাটো অস্ত্রোপচারেও পারদর্শী) হিসেবে স্নাতক সম্পন্ন করেন ও অস্ত্রোপচারের উপর উচ্চতর প্রশিক্ষন গ্রহণ করেন। সেপ্টেম্বর, ১৯৬০ সালে, ২৬ বছর বয়সে তিনি তার ট্রেনিং অসমাপ্ত রেখেই ষষ্ঠ সোভিয়েত এন্টার্কটিক অভিযানের ডাক্তার হিসেবে যোগদান করেন।


title: লিওনিড রগোজভ

text: রগোজভ ১৯৬০ সালে এন্টার্কটিকা অভিযানে যোগদান করার পর ১৯৬১ সালের জানুয়ারিতে “নভোলাজারেভস্কায়া” স্টেশন স্থাপন করা হয়। স্টেশনের ১৩ জন গবেষকদের জন্য তিনি ছিলেন একমাত্র ডাক্তার। রগোজভ অক্টোবর, ১৯৬২ সাল পর্যন্ত এন্টার্কটিকায় কাজ করেন।


title: লিওনিড রগোজভ

text: ১৯৬১ সালের ২৯ এপ্রিল সকালে রগোজভ সাধারণ দূর্বলতা, জ্বর জ্বর ভাব ও উদরে পাকস্থলীর কছে ব্যাথা অনুভব করেন। তিনি সাধারন সকল চিকিৎসা পদ্ধতিই প্রয়োগ করেন কিন্তু তার অবস্থায় আরো খারাপের দিকে যেতে থাকে। ৩০ এপ্রিল পেরিটানাইটিসের (চিরহরিৎ লতানো গাছ যাতে হালকা নীল ফুল ফোটে) উপসর্গ দেখা দেয় কিন্তু বিকেলের দিকে তার অবস্থা খারাপ হতে থাকে। মীরনি নামে কাছের সোভিয়েত গবেষণা স্টেশনটি ছিল ১৬০০ কি.মি. (১,০০০ মাইল) এর বেশি দূরে। স্টেশনে কোন বিমানও ছিলনা। রগোজভের নিজের দেহে নিজে অস্ত্রোপচার করা ছাড়া কোন উপায় ছিলনা।


title: লিওনিড রগোজভ

text:
অপারেশন শুরু হয় ৩০ এপ্রিল রাত ২২:০০ টায়, তাকে সাহায্য করেন একজন গাড়ি চালক ও একজন আবহাওয়াবিদ যিনি যন্ত্রপাতি এগিয়ে দিচ্ছিলেন ও অপরজন আয়না ধরে রাখছিলেন যাতে যে সকল জায়গায় সরাসরি দেখতে অসুবিধা তা যেন রগোজভ আয়নার মাধ্যমে দেখতে পারেন। মধ্যরাতের দিকে অস্ত্রোপচার শেষ হয়।
অস্ত্রোপচারের কিছুদিন পর আস্তে আস্তে তার দূর্বলতা কেটে যায়, পেরিটানাইটিসের উপসর্গও দূর হয়ে যায়। পাঁচ দিন পর তার শররের তাপমাত্রাও স্বাভাবিক হয়ে আসে। সুস্থ হওয়ার দুই সপ্তাহ পর তিনি পুনরায় তার কাজে যোগদান করেন। ১৯৬১ সালে সোভিয়েত সরকার তাকে “অর্ডার অফ দ্য রেড ব্যানার অফ লেবার” পুরষ্কারে ভূষিত করে।


title: লিওনিড রগোজভ

text: ১৯৬২ সালের অক্টোবরে রগোজভ লেনিনগ্রাদে ফিরে আসেন ও পিএইসডি ডিগ্রীর জন্য গবেষণা শুরু করেন। সেপ্টেম্বর, ১৯৬৬ সালে তিনি পিএইসডির জন্য থিসিস পেপার জমা দেন যার শিরোনাম ছিল, “রিসেকসন অফ দ্য এসোফেগাস ফর ট্রিটিং এসোফেগাল ক্যান্সার”। তিনি পরবর্তীতে সাংক্‌ত পিতেরবুর্গের বিভিন্ন হাসপাতালে ডাক্তার হিসেবে কাজ করেন। ১৯৮৬ সাল থেকে ২০০০ সাল পর্যন্ত তিনি “সাংক্‌ত পিতেরবুর্গ যক্ষা ফুসফসবিদ্যার গবেষণা কেন্দ্রের অস্ত্রোপাচার বিভাগের প্রধান ছিলেন।


title: লিওনিড রগোজভ

text: রগোজভ ২১ সেপ্টেম্বর, ২০০০ সালে ৬৬ বছর বয়সে ফুসফুসের ক্যান্সারে আক্রান্ত হয়ে মৃত্যুবরণ করেন।


title: লাইফহাউস (ব্যান্ড)

text: লাইফহাউস একটি মার্কিন গানের ব্যান্ড। এক যুগেরও বেশি সময় ধরে ব্যান্ডটি বিভিন্ন গান গেয়ে জনপ্রিয়তা ধরে রেখেছে।


title: লাইফহাউস (ব্যান্ড)

text: ১৯৯৬ সালে যুক্তরাষ্ট্রের লস অ্যাঞ্জেলেসে জেসন ওয়েড, তাঁর প্রতিবেশী বেইজিস্ট সার্জিও অ্যান্ড্রেভ ও জন ডিফ পামার মিলে ব্লিস নামের একটা গানের দল গঠন করেন। এই ব্লিস পরবর্তী সময়ে লাইফহাউসে রূপান্তরিত হয়। ব্লিসে থাকাকালে তাঁরা স্থানীয় অনেক স্কুল-কলেজে গান পরিবেশন করেন। পরবর্তী সময়ে কলিন হেইডেন ও অ্যারন লর্ড তাঁদের সঙ্গে যুক্ত হন।


title: লাইফহাউস (ব্যান্ড)

text: অতি দ্রুত রন এনিয়েলো নামের এক প্রযোজকের কানে ব্লিস ব্যান্ডের নাম যায়। তিনি তাঁদের জুড কোলের সঙ্গে পরিচয় করিয়ে দেন যিনি আবার ব্যান্ডটিকে পরিচয় করান ড্রিমওয়ার্কস রেকর্ডসের সঙ্গে। তাঁদের অর্থায়নে ১৯৯৮ সালে ব্লিসের প্রথম ডেমো গান করা হয়। এর মধ্যে কিছু রেকর্ড মিলিয়ে পরবর্তী সময়ে ডিফস লাকি ডে ইপি বের করা হয়। পরে ব্লিসের কনসার্টেই মূলত ইপি বিক্রি হয়ে যায়।


title: লাইফহাউস (ব্যান্ড)

text: ২০০৩ সালে ব্লিস তাদের নাম পরিবর্তন করে ‘লাইফহাউস’ রাখে। লাইফহাউস নামটি বেছে নেওয়ার কারণ হিসেবে ব্যান্ডের সদস্যরা বলেন, তাঁরা একসঙ্গে গান বা ব্যক্তিগতভাবে গান করেন নিজেদের জীবন অথবা অন্য কারও জীবন নিয়ে কথা বলতে। এ কারণেই জীবনের গান নিয়ে তাঁরা নিজেদের লাইফহাউস বলে ঘোষণা করেন। লাইফহাউস ২০০১ সালে অত্যন্ত জনপ্রিয় গান ‘হ্যাঙ্গিং বাই অ্যা মোমেন্ট’ বের করে, যা সে সময় বিলবোর্ডের শীর্ষ ১০০ গানের মধ্যে দ্বিতীয় স্থান দখল করে। এখন পর্যন্ত তাঁদের অ্যালবাম পাঁচ মিলিয়নের বেশি বিক্রি হয়।


title: ফল আউট বয় (ব্যান্ড)

text: ফল আউট বয় একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।


title: ফল আউট বয় (ব্যান্ড)

text: ২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তাঁরা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তাঁর স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।


title: ফল আউট বয় (ব্যান্ড)

text: দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।


title: ফল আউট বয় (ব্যান্ড)

text: ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।


title: ক্লিন্ট ম্যাককে

text: ক্লিনটন জেমস "ক্লিন্ট" ম্যাককে (; জন্ম: ২২ ফেব্রুয়ারি, ১৯৮৩) ভিক্টোরিয়া প্রদেশে জন্মগ্রহণকারী অস্ট্রেলিয়ার ক্রিকেটার। বর্তমানে তিনি অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক এবং টেস্ট ক্রিকেট পর্যায়ে খেলছেন। দলে তিনি মূলতঃ ডানহাতি ফাস্ট-মিডিয়াম বোলারের ভূমিকায় অবতীর্ণ হন। ঘরোয়া প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলে খেলে থাকেন ক্লিন্ট ম্যাককে।


title: ক্লিন্ট ম্যাককে

text: নভেম্বর, ২০০৬ সালে ভিক্টোরিয়ার পক্ষে অভিষেক ঘটে। ভিক্টোরিয়া দ্বিতীয় একাদশের পক্ষে ৬/৩৪ লাভ করায় একদিনের দলে খেলার সুযোগ পান। এমসিজিতে তাসমানিয়ার বিপক্ষে প্রথম খেলেন।


title: ক্লিন্ট ম্যাককে

text: অস্ট্রেলিয়ার প্রধান বোলারদের আঘাতজনিত অনুপস্থিতির কারণে ৫ নভেম্বর, ২০০৯ তারিখে ভারতের বিপক্ষে একদিনের আন্তর্জাতিক ক্রিকেটে অভিষেক ঘটে তার। মেলবোর্ন ক্রিকেট গ্রাউন্ডে ৫ ফেব্রুয়ারি, ২০১২ তারিখে অনুষ্ঠিত খেলায় ২০ রানের বিনিময়ে ৪ উইকেট নিয়ে ভারতের বিরুদ্ধে ৬৫ রানে বিজয়ী হতে দলকে সহায়তা করেন। এছাড়াও, ২০১২ সালের কমনওয়েলথ ব্যাংক ত্রি-দেশীয় সিরিজে অস্ট্রেলিয়ার শিরোপা জয়েও তার ভূমিকা অপরিসীম ছিল। অ্যাডিলেড ওভালে অনুষ্ঠিত খেলায় শ্রীলঙ্কার ৫জন খেলোয়াড়কে আউট করেন ম্যাককে।


title: ক্লিন্ট ম্যাককে

text: ডিসেম্বর, ২০০৯ তারিখে পার্থে অনুষ্ঠিত টেস্টে ওয়েস্ট ইন্ডিজের বিরুদ্ধে অভিষিক্ত হন। ২১ মে, ২০১০ তারিখে ইয়র্কশায়ার দলের দ্বিতীয় বিদেশী খেলোয়াড় হিসেবে দক্ষিণ আফ্রিকার হার্শেল গিবসের সাথে তিনিও অংশীদার হন। ৯ জানুয়ারি, ২০১১ তারিখে আইপিএলে মুম্বাই ইন্ডিয়ান্স দলে $১১০,০০০ মার্কিন ডলারের বিনিময়ে বিক্রিত হন।


title: ক্লিন্ট ম্যাককে

text: ১৪ সেপ্টেম্বর, ২০১৩ তারিখে ইংল্যান্ড সফরে কার্ডিফের সলেক স্টেডিয়ামে অনুষ্ঠিত ৪র্থ একদিনের আন্তর্জাতিকে স্বাগতিক ইংল্যান্ডের ইনিংসের প্রথম তিন ব্যাটসম্যান কেভিন পিটারসন, জোনাথন ট্রট এবং জো রুটকে আউট করে হ্যাট্রিক করেন।


title: ক্রিস মরিস

text: ক্রিস্টোফার হেনরি মরিস (; জন্ম: ৩০ এপ্রিল, ১৯৮৭) ট্রান্সভাল প্রদেশে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকা দলে তিনি মূলত ডানহাতি ফাস্ট-মিডিয়াম বোলারের ভূমিকায় অবতীর্ণ হয়েছেন। এছাড়াও তিনি নীচের সারির ব্যাটসম্যানরূপে দলে গুরুত্বপূর্ণ অবদান রাখেন যার স্ট্রাইক রেট ১৭৫-এরও বেশী। প্রথম-শ্রেণীর ক্রিকেট ও লিস্ট এ ক্রিকেটে হাইভেল্ড লায়ন্স দলের হয়ে খেলেন। এছাড়াও, ইন্ডিয়ান প্রিমিয়ার লীগে রাজস্থান রয়্যালসের প্রতিনিধিত্ব করছেন ক্রিস মরিস।


title: ক্রিস মরিস

text:
২১ ডিসেম্বর, ২০১২ তারিখে নিউজিল্যান্ড দলের বিপক্ষে টুয়েন্টি২০ আন্তর্জাতিকে অভিষেক ঘটে মরিসের। ১৯ রানের বিনিময়ে ২ উইকেট নেয়ার পর আঘাতজনিত কারণে মাঠ ত্যাগ করতে বাধ্য হন তিনি।
পাকিস্তানের বিরুদ্ধে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতার মাধ্যমে ১০ জুন তারিখে একদিনের আন্তর্জাতিক ক্রিকেট খেলায় অভিষেক হয় তার।


title: ক্রিস মরিস

text: ২০১৩ সালের ইন্ডিয়ান প্রিমিয়ার লীগের নিলামে $৬২৫,০০০ ডলারের বিনিময়ে চেন্নাই সুপার কিংস দলে অন্তর্ভুক্ত হন। ২০১৪ সালে হাঁটুর গোড়ালীতে অস্ত্রোপচার করেন। সুস্থ হবার পর ২০১৪-১৫ মৌসুমে জোহানেসবার্গের লায়ন্স দলের সাথে খেলতে নামেন। ২০১৫ সালের আইপিএল নিলামে রাজস্থান রয়্যালস কর্তৃপক্ষ তাকে দলে অন্তর্ভুক্ত করেন। ১০ এপ্রিল, ২০১৫ তারিখে কিংস ইলাভেন পাঞ্জাবের বিপক্ষে তার অভিষেক হয়।


title: এশীয় তালবাতাসি

text: এশীয় তালবাতাসি (বৈজ্ঞানিক নাম: "Cyphiurus Balasiensis") বাতাসি প্রজাতির পাখি। তালগাছের জীবনের কারণে, প্রচলিত নাম ‘তালবাতাসি’। ‘আদম পাখি’ বা ‘আদম সুরত’ নামেও অনেক জায়গায় পরিচিত। এরা শহরের কেন্দ্রস্থলে তালজাতীয় গাছের পাতার ভেতরে থাকে ও বাসা করে। মাটিতে নামতে পারে না ও বসতে পারে না, তাই বাসার উপকরণ সংগ্রহ করে উড়ে উড়ে।


title: এশীয় তালবাতাসি

text: বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার।


title: এশীয় তালবাতাসি

text: এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে।


title: এশীয় তালবাতাসি

text: মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।


title: এশীয় তালবাতাসি

text: স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের।


title: শেখ মনসুর

text: শেখ আল-মনসুর (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন।


title: শেখ মনসুর

text: সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন।


title: শেখ মনসুর

text: ১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল।


title: শেখ মনসুর

text: ১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়।


title: শেখ মনসুর

text: এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়।


title: শেখ মনসুর

text: ১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দন্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন।


title: কলিন ইনগ্রাম

text: কলিন আলেকজান্ডার ইনগ্রাম (; জন্ম: ৩ জুলাই, ১৯৮৫) কেপ প্রদেশে জন্মগ্রহণকারী দক্ষিণ আফ্রিকা দলের আন্তর্জাতিক ক্রিকেটার। দলের অন্যতম ব্যাটিং স্তম্ভ তিনি। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছিলেন কলিন ইনগ্রাম। বর্তমানে তিনি ওয়ারিয়র্স দলের পক্ষ হয়ে ঘরোয়া ক্রিকেটে খেলছেন।


title: কলিন ইনগ্রাম

text: চৌদ্দ বছর বয়সে দলে অভিষিক্ত হয়ে উচ্চ বিদ্যালয়ের সময়কালে খেলেছেন। এরপর ইস্টার্ন কেপের উডরিজ কলেজে অধ্যয়নকালীন তিনি সেরা ক্রিকেটার ছিলেন। কলেজের পাঁচ বছরের তিন বছরই দলকে নেতৃত্ব দিয়েছেন। প্রাদেশিক ক্রিকেটে ইস্টার্ন প্রভিন্স দলে খেলেন। এছাড়াও, দক্ষিণ আফ্রিকান স্কুল টিমে খেলার জন্যও নির্বাচিত হয়েছিলেন। ২০০৪ সালে ফ্রি স্টেট বিশ্ববিদ্যালয়ের শিক্ষা বৃত্তি লাভ করেন। ঐ সময়েও সফলভাবে বিশ্ববিদ্যালয়ের দলে খেলেছেন।


title: কলিন ইনগ্রাম

text: ইস্টার্ন কেপে খেলার সময়ই ইনগ্রামের উজ্জ্বল প্রতিভার স্ফূরণ ঘটতে শুরু করে। ব্যাটিংয়ে উদ্বোধন করতে নেমে আক্রমণাত্মক ভঙ্গীমায় খেলেন। কলম্বোয় অনুষ্ঠিত ত্রি-দেশীয় সিরিজে পাকিস্তান এ দলের বিপক্ষে ১১১ বলে ৮৫ রান করেন।


title: কলিন ইনগ্রাম

text: ২০১০ সালে সফরকারী জিম্বাবুয়ে দলের বিপক্ষে টুয়েন্টি২০ আন্তর্জাতিকে অভিষেক ঘটে ইনগ্রামের। দুই খেলায় তিনি মাত্র ৩ ও ১২ রান করলেও তার দল উভয় খেলাতেই বিজয়ী হয়েছিল। এরপর একদিনের আন্তর্জাতিকে অভিষিক্ত হয়ে বিশ্বের ৬ষ্ঠ ও প্রথম দক্ষিণ আফ্রিকান হিসেবে অভিষেকে সেঞ্চুরি করে সবিশেষ কৃতিত্ব দেখান।


title: সাকা হাফং

text: ত্ল্যাং ময় (বম: সুন্দর চূড়া), মোদক টং বাংলাদেশের একটি পাহাড়চূঁড়া। চূঁড়াটিকে অনেক সময় বাংলাদেশের সর্বোচ্চ বিন্দু হিসেবে বিবেচনা করা হয়। এর উচ্চতা ১,০৫২ মিটার (৩,৪৫১ ফুট)। বাংলাদেশ-মায়ানমার সীমান্তে চূড়াটি অবস্থিত।


title: সাকা হাফং

text: আনুষ্ঠানিকভাবে ত্লাংময়কে বাংলাদেশের সর্বোচ্চ চূড়া হিসেবে ঘোষণা করা হয়নি। কিন্তু সাম্প্রতিক তথ্য-উপাত্তের ভিত্তিতে বলা যায়, সম্ভবত এর চেয়ে বেশি উচ্চতার আর কোন চূড়া বাংলাদেশে নেই। চূড়াটি ২০০৫ সালে সর্বপ্রথম আরোহন করেন ইংরেজ পর্বতারোহী জিং ফুলেন। সেসময় তিনি চূঁড়াটির উচ্চতা নির্ণয় করেন ১,০৬৪ মিটার আর অবস্থান দেখান 21°47′11″উ. 92°36′36″পূ. / 21.78639°উ. 92.61°পূ.। তাঁর দেখানো এ অবস্থান রাশিয়া নির্মিত ভৌগোলিক মানচিত্রে এর অবস্থানের সাথে হুবহু মিলে যায়। ২০০৭ সালে প্রথম বাংলাদেশী দল ত্লাংময় আরোহন করেন। ইয়াহিয়া খানের নেতৃত্বে সেই দলে ছিলেন দেশের এভারেস্ট আরোহনকারী পর্বতারোহী সজল খালেদ। মূলত সেই সময় থেকে পরিচিত হয়ে উঠে ত্লাংময় নামটি। ২০১১ খ্রিস্টাব্দে দুটি অভিযাত্রিক দল সাকা হাফং-এর উচ্চতা নির্ণয় করেন ৩,৪৮৮ ও ৩,৪৬১ ফুট। বাংলাদেশের স্বীকৃত সর্বোচ্চ চূড়া কেওক্রাডঙের (৩,১৭২ ফুট) চেয়ে এর উচ্চতার সকল পাঠই অনেক বেশি।


title: আবু হানিফা

text: নোমান ইবনে সাবিত ইবনে যুতা ইবনে মারযুবান (৬৯৯ — ৭৬৭ CE / ৮০ — ১৪৮ AH)(), উপনাম ইমাম আবু হানিফা নামেই অত্যধিক পরিচিত, ছিলেন ফিকহশাস্ত্রের একজন প্রখ্যাত বিশেষজ্ঞ এবং হিজরী প্রথম শতাব্দীর একজন গুরুত্বপূর্ণ ইসলামী ব্যক্তিত্ব। ইসলামী ফিকহের সর্বাধিক প্রসিদ্ধ ও পরিচিত চারটি সুন্নি মাযহাবের একটি “হানাফি মাযহাব”-এর প্রধান ব্যক্তিত্ব ছিলেন তিনি।


title: আবু হানিফা

text: উমাইয়া খলিফা আবদুল মালিক ইবনে মারওয়ানের রাজত্বকালে ইমাম আবু হানিফা ইরাকের কুফা নগরীতে জন্মগ্রহণ করেন। তাঁর ছয় বছর বয়সে আবদুল মালিক মৃত্যুবরণ করেন। ষোল বছর বয়সে তিনি পিতার সাথে হজ্জে গিয়েছিলেন তার পিতা সাবিত বিন যুতা কাবুল, আফগানিস্তানের একজন ব্যবসায়ী ছিলেন। তার পিতার বয়স যখন ৪০ বছর তখন আবু হানিফা জন্মগ্রহণ করেন। বংশধরের দিক থেকে তাকে অ-আরবীয় বলে ধরা হয়ে থাকে কারণ তার দাদার নামের শেষে যুতা। প্রখ্যাত মুসলিম ইতিহাসবিদ খতীবে বাগদাদী আবু হানিফার নাতি ইসমাইল বিন হামাদের বক্তব্য থেকে আবু হানিফার বংশ ব্যাখা দেন। অন্য আরেক ইতিহাসবিদ হামাদ আবু হানিফাকে পারসিক বংশ্বদ্ভূত বলে দাবি করেন। আবু হানিফার বংশ নিয়ে অনেক ব্যাখ্যা পাওয়া যায় তবে সবচেয়ে বেশি পরিচিত ও নির্ভরযোগ্য মত হলো তিনি কাবুলের পারসিক বংশদ্ভূত।


title: আবু হানিফা

text: প্রথমত তিনি কুফা শহরেই ইলমে কালাম শিক্ষা করেন। ২০ বছর বয়সে তিনি ইলমে দ্বীন শিক্ষার প্রতি মনোনিবেশ করেন। ইলমে আদব ও ইলমে কালাম শেখার পর তিনি ইলমে ফিকহ অর্জনের জন্য সমকালীন ফকিহ ইমাম হাম্মাদ (রহ.)-এর শিক্ষাগারে অংশগ্রহণ করেন। ইমাম হাম্মাদ (রহ.) ছিলেন তাঁর বিশেষ ওস্তাদ। তিনি ছাড়াও তাঁর গুরুজনের সংখ্যা ছিল প্রায় চার হাজার।


title: আবু হানিফা

text: ইমাম আবু হানিফার রহ. প্রাথমিক জীবন কেমন ছিল এ বিষয়ে ঐতিহাসিকগণ বেশীকিছু উদ্ধৃত করেননি। তিনি ছিলেন একজন প্রসিদ্ধ কাপড় ব্যবসায়ী। ইমাম আবু হানিফার পৈত্রিক পেশা ছিল কাপড়ের ব্যবসা। ইরান থেকে শুরু করে ইরাক, সিরিয়া ও হেজায পর্যন্ত বিস্তৃত অঞ্চলব্যপী বিপুল পরিমণ মুল্যবান রেশমী কাপড়ের আমদানী ও রফতানী হতো। পৈত্রিক এই ব্যবসার সুবাদেই তিনি প্রচুর বিত্তের মালিক ছিলেন। তৎকালীন বিশিষ্ট ওলামাগণের মধ্যে সম্ভবত তিনিই ছিলেন প্রথম ব্যক্তি যিনি রাস্ট্রীয় পৃষ্টপোষকতা বা বিত্তবানদের হাদীয়া-তোহফা প্রাপ্তির পরোয়া না করে নিজ উপার্জনের দ্বারা জীবিকা নির্বাহ, এলেমের সেবা এবং তাঁর নিকট সমবেত গরীব শিক্ষার্থীদের যাবতীয় ব্যয়ভার নির্বাহ করার ব্যবস্হা করতেন। ১৬ বছর বয়সে তিনি পিতৃহারা হন। পিতা ছিলেন একজন প্রতিষ্ঠিত ব্যাবসায়ী । তাঁর মৃত্যুর পর এই ব্যাবসার দায়িত্ব নিতে হয় যুবক ইমাম আবু হানিফাকে। (আল ফিকহুল আকবার, ভূমিকা, ইমাম আবু হানিফার জীবন ও কর্ম, ইসলামিক ফাউণ্ডেশন)।


title: আবু হানিফা

text: তাঁর অসামান্য দক্ষতা ও নিষ্ঠায় ব্যাবসা প্রসারিত করার পাশাপাশি কাপড় তৈরির এক কারখানা স্থাপন করেন। যা কিছু দিনের মধ্যেই অনন্য হয়ে ওঠে। ব্যবসায় তার সততার পরিচয় পেয়ে দিগ্বিদিক থেকে লোকেরা তার দোকানে ভিড় জমাতেন। এভাবে তিনি জন মানুষের কাছে ব্যাপকভাবে পরিচিত লাভ করলেন। ইমাম শাবী রহ. তাকে ইলমের ব্যাপারে উৎসাহিত করার আগ পর্যন্ত তিনি এ ব্যবসাকেই নিজের ক্যারিয়ার হিসেবে নিয়েছিলেন। (উসুলুদ্দিন ইনদা আবি হানিফা, পৃষ্ঠা- ৬৬)


title: আবু হানিফা

text: কিশোর বয়স থেকেই ইমাম সাহেব পিতার ব্যবসার কাজে যোগ দিয়েছিলেন। ব্যবসায়ীক কাজেই তাঁকে বিভিন্ন বাজার ও বাণিজ্য কেন্দ্রে যাতায়াত করতে হতো। ঘটনাচক্রে একদিন ইমাম শাবীর রহ. সাথে তাঁর সাক্ষাত হয়ে যায়। প্রথম দর্শনেই ইমাম শাবী আবু হনীফার নিষ্পাপ চেহারার মধ্যে প্রতিভার স্ফুরণ লক্ষ করেছিলেন।


title: আবু হানিফা

text: তিনি জিজ্ঞেস করলেন, হে বৎস! তুমি কি কর? এ পথে তোমাকে সব সময় যাতায়াত করতে দেখি? ইমাম সাহেব জবাব দিলেন, আমি ব্যবসা করি। ব্যবসার দায়িত্ব পালনার্থেই ব্যবাসায়ীদের দোকানে দোকানে আমাকে যাওয়া-আসা করতে হয়। ইমাম শাবী রহ. পুনরায় জিজ্ঞেস করলেন, এটা তো তোমার লেখাপড়ার বয়স। কোন আলেমের শিক্ষায়তনেও কি তোমার যাতায়াত আছে? আবু হানিফা সরলভাবেই জবাব দিলেন, সেরূপ সুযোগ আমার খুব কমই হয়। কিছুক্ষণ আলাপ-আলোচনার মাধ্যমেই ইমাম শাবী আবু হানিফাকে জ্ঞানার্জনে মনোযোগী হওয়ার প্রতি আগ্রহী করে তুললেন। ইমাম আবু হানিফা বলেন, ইমাম শাবীর রহ সেই আন্তরিকতাপূর্ণ উপদেশবাণী গুলো আমার অন্তরে গভীরভাবে রেখাপাত করল এবং এরপর থেকেই আমি বিপনীকেন্দ্রগুলোতে আসা-যাওয়ার পাশাপাশি বিভিন্ন শিক্ষা কেন্দ্রেও যাতায়াত শুরু করলাম। এ সময় আবু হানিফার রহ. বয়স ছিল উনিশ বা বিশ বছর।(আল ফিকহুল আকবার, ভূমিকা, ইমাম আবু হানিফার জীবন ও কর্ম,ইসলামিক ফাউণ্ডেশন)


title: আবু হানিফা

text: ফিকাহ অধ্যায়নের এরপর তিনি হাদিস শিক্ষার জন্য তদানিন্তন হাদিস বেত্তাদের খিদমতে হাজির হন এবং শিক্ষা লাভ করেন। তখনও কোন প্রনিধান যোগ্য হাদিস গ্রন্থ সংকলিত হয়নি। কোন একজন মুহাদ্দিস সকল হাদিসের হাফিজ ছিলেন না। প্রথমে তিনি কুফায় অবস্থানরত মুহাদ্দিসদের থেকে হাদিস শেখেন। এরপর তিন বসরা যান। সেখানে হজরত কাতাদাহ রহ.-এর খিদমতে হাজির হন এবং হাদিসের দরস হাসিল করেন। তারপর ইমাম আবু হানিফা রহ. হজরত শুবা রহ.-এর দরসে যোগ দেন। তাঁকে হাদিস শাস্ত্রে ‘আমিরুল মুমিনিন’ বলা হয়। কুফা ও বসরার পর ইমাম আবু হানিফা হারামাইন শরিফাইন এর দিকে দৃষ্টিপাত করেন । প্রথমে তিনি মক্কা গেলেন এবং সেখানে তিনি হাদিসবিদ হজরত আতা ইবনে আবু রিবাহ রহ. -এর দরবারে যান এবং দরসে শামিল হয়ে শিক্ষা অর্জন করেন। ১১৫ হিজরিতে আতা রহ. ইন্তেকাল করলে তিনি মক্কায় চলে আসেন এবং হজরত ইকরামা রহ. -এর কাছ থেকেও হাদিসের সনদ লাভ করেন। (আল ফিকহুল আকবার, ভূমিকা, ইমাম আবু হানিফার জীবন ও কর্ম, ইসলামিক ফাউণ্ডেশন)


title: আবু হানিফা

text:
উম্মতের সর্বসম্মতিক্রমে ইমাম আবু হানিফা (রহ.) একজন তাবেই ছিলেন।
আল্লামা ইবনে হাজার মক্কী (রহ.) বলেন, 'ইমাম আবু হানিফা (রহ.) নিম্নে উল্লেখিত সাহাবিদের সাক্ষাৎ লাভ করেন:ইমাম আবু হানিফা (রহ.) ফিকহ শাস্ত্রের আবিষ্কারক ছিলেন।
ফিকহ ও ইসলামী আইন সংকলন ও সম্পাদনার জন্য তিনি ৪০ জন ফকিহ নিয়ে এক আইনজ্ঞ কাউন্সিল প্রতিষ্ঠা করেন। ওই যুগে যেসব মাসয়ালা-মাসায়িল সংকলন হয়েছিল, তার সংখ্যা ১২ লাখ ৭০ হাজারের ঊর্ধ্বে। ফিকহ শাস্ত্রে তাঁর অবদানের ব্যাপারে ইমাম শাফেয়ি (রহ.) বলেন, 'ফিকহ শাস্ত্রের সব মানুষ ছিলেন আবু হানিফার (রহ.) পরিবারভুক্ত। '(আছারুল ফিকহিল ইসলামী)।


title: আবু হানিফা

text: ইমাম মালেক (রহ.) বলেন, 'আবু হানিফা (রহ.) এমন এক ব্যক্তি, তিনি যদি ইচ্ছা করতেন, এই স্তম্ভটিকে সোনা প্রমাণিত করবেন, তবে নিঃসন্দেহে তিনি তা করতে সক্ষম। ' (জামিউ বয়ানিল ইলম) ।


title: আবু হানিফা

text: তাই ইমাম আবু হানিফার (রহ.) নামযুক্ত মাসয়ালাগুলো ও মাযহাব দ্রুত সারা পৃথিবীতে ছড়িয়ে পড়ে।


title: আবু হানিফা

text: ইমাম আবু হানিফা (রহ.) হাদিস শাস্ত্রে অতুলনীয় জ্ঞানের অধিকারী ছিলেন। তিনি চার হাজার শাইখ থেকে হাদিস সংগ্রহ করেছেন। (আস সুন্নাহ, উকূদুল জামান)।


title: আবু হানিফা

text: ইমাম বোখারির অন্যতম ওস্তাদ মক্কী বিন ইব্রাহীম (রহ.), যাঁর সনদে ইমাম বুখারি (রহ.) বেশির ভাগ 'সুলাসিয়াত' হাদিস বর্ণনা করেছেন। এই মক্কী বিন ইব্রাহীম ইমাম হানিফা (রহ.)-এর ছাত্র। তিনি ইমাম আবু হানিফা (রহ.) সম্পর্কে বলেন, 'আবু হানিফা তাঁর সময়কালের শ্রেষ্ঠ আলেম ছিলেন। ' (মানাকেবে ইমাম আজম রহ.) । আবিদ ইবনি সালিহ বলেন, 'ইমাম আবু হানিফা (রহ.) হাদিসের নাসিখ ও মানসুখ নির্ণয়ের ব্যাপারে খুব সতর্ক ছিলেন। ' ইমাম আবু হানিফা (রহ.) তাঁর শহরে যেসব হাদিস পৌঁছেছে তার মধ্যে রাসুল (সা.)-এর তিরোধানের সময়কার সর্বশেষ আমল কী ছিল সেসব তাঁর মুখস্থ ছিল।


title: আবু হানিফা

text: ইয়াহিয়া ইবনে নাসর বলেন, 'একদিন আমি ইমাম আবু হানিফা (রহ.)-এর ঘরে প্রবেশ করি। সেখানে তাঁর কিতাব ভরপুর ছিল। আমি জিজ্ঞাসা করলাম এগুলো কী? তিনি বললেন, এগুলো সব হাদিসের কিতাব, যার মধ্যে আমি সামান্য কিছু বর্ণনা করেছি, সেগুলো ফলপ্রদ- (আস সুন্নাহ, উকদু জাওয়াহিরিল মুনীকাহ)


title: আবু হানিফা

text: ৭৬৩ আব্বাসীয় বংশের আল-মনসুর আবু হানিফাকে রাজ্যের প্রধান বিচারপতি হিসেবে নিয়োগের প্রস্তাব দেন কিন্তু স্বাধীনভাবে থাকার জন্য তিনি প্রস্তাব প্রত্যাখান করেন। তার পরীবর্তে তার ছাত্র আবু ইউসুফকে প্রধান বিচারপতির দ্বায়িত দেওয়া হয়। প্রস্তাব প্রত্যাখানের ব্যাপারে আবু ইউসুফ আল মনসুরকে ব্যাখা দেন তিনি নিজেকে এই পদের জন্য উপযুক্ত মনে করছেন না। আল-মনসুরের এই পদ প্রস্তাব দেওয়ার পেছেনে তার নিজস্ব কারণ ছিল, আবু হানিফা প্রস্তাব প্রত্যাখান করার পর মনসুর তাকে মিথ্যাবাদী হিসেবে অভিযুক্ত করেন। এই অভিযোগের ব্যাখ্যায় আবু হানিফা বলেন, “আমি যদি মিথ্যাবাদী হই তাহলে প্রস্তাব প্রত্যাখান করার ব্যাপারে আমার মতামত সঠিক, কারণ কিভাবে আপনি প্রধান বিচারপতির পদে একজন মিথ্যাবাদিকে বসাবেন।” এই ব্যাখার উত্তরে আল-মনসুর আবু হানিফাকে গ্রেফতার করেন ও তাকে নির্যাতন করে কারাগারে বন্দি করে রাখা হয়। এমনকি বিচারকরা সিদ্ধান্ত নিতেন কে তার সাথে দেখা করতে পারবে।


title: আবু হানিফা

text: ৭৬৭ সালে আবু হানিফা কারাগারে মৃত্যুবরণ করেন। তার মৃত্যুর কারণ পরিষ্কার নয়। কেউ কেউ বলেন আবু হানিফা আল মনসুরের বিরুদ্ধে সশস্ত্র বিদ্রোহের চেষ্ঠা করেন এ জন্য তাকে জেলখানার ভেতর মৃত্যুদন্ড দেওয়া হয়। এটা বলা হয়ে থাকে যে, আবু হানিফার জানাযায় অনেক লোক সমাগম হয়েছিল। ইতিহাসবিদ খাতিবের পক্ষে বলা হয় তার জন্য লোকজন মৃত্যুর ২০ দিন পর্যন্ত প্রার্থনা করেছিল। পরবর্তীতে, অনেক বছর পর বাগদাদের পাশে আধামিয়াতে আবু হানিফ মসজিদ নামে একটি মসজিদ প্রতিষ্ঠা করা হয় আবু হানিফার নামে।


title: আবু হানিফা

text: ১৫০৮ সালে সাফাভি সম্রাজ্যের শাহ ইসমাইল আবু হানিফা ও আব্দুল কাদের জিলানীর মাজার এবং অন্যান্য সুন্নি নিদর্শন ধ্বংস করে দেন। ১৫৩৩ সালে উসমানীয়রা পুনরায় ইরাক দখল করে ও মাজারসহ অন্যান্য সুন্নি নিদর্শন পুনর্নির্মাণ করে।


title: আবু হানিফা

text: ইমাম শাফি-র মতে: যে ব্যক্তি ফেকাহর জ্ঞান অর্জন করতে চায়, সে যেন ইমাম আবু হানিফা এবং তার ছাত্রদের সান্নিধ্য লাভ করে। কারণ ফেকাহর ব্যাপারে সকলেই আবু হানিফা-র মুখাপেক্ষী।


title: আবু হানিফা

text:
ইমাম আবু হানিফা (রহ.) -এর বহু গ্রন্থ অনারব মুসলিম দেশে পাওয়া যায়। তার নিজের লেখা কোন কিতাব নেই। কোন সূত্র ছাড়াই তার রচিত গ্রন্থের অধিকাংশই পৃথিবীর বিভিন্ন মিউজিয়ামে ও গ্রন্থাগারে পাণ্ডুলিপি আকারে সংরক্ষিত রয়েছে। কয়েকটি মুদ্রিত হয়েছে। কয়েকটির একাধিক শরাহ রচিত হয়েছে । এখানে তার পরিচিত ২০টি প্রসিদ্ধ গ্রন্থের নাম উল্লেখ করা হলো-
১১তারীখে বাগদাদ: খন্ড ১২ :পৃষ্ঠা ৩৪৬


title: অ্য গুড ডে টু ডাই হার্ড

text: অ্য গুড ডে টু ডাই হার্ড ২০১৩ সালে মুক্তিপ্রাপ্ত একটি আমেরিকান অ্যাকশন চলচ্চিত্র। চলচ্চিত্রটি পরিচালনা করেছেন জন মুর এবং জন ম্যাকক্লেইন নাম ভূমিকায় অভিনয় করেছেন ব্রুস উইলিস।জন ম্যাকক্লেইন চরিত্রটি নেওয়া হয়েছে রডেরিক থোর্পের “নাথিং লাস্টস ফরইভার” বই থেকে। এটি ডাই হার্ড চলচ্চিত্র সিরিজের পঞ্চম চলচ্চিত্র। চলচ্চিত্রটিতে জন ম্যাকক্লেইন প্রধান ভূমিকায় অভিনয় করেছেন যিনি তার ছেলে জ্যাককে জেল থেকে মুক্ত করতে রাশিয়া ভ্রমণ করেন। কিন্তু তার একটি সন্ত্রাসী গোষ্ঠীর ষরযন্ত্রের মধ্যে পরে যায়।


title: অ্য গুড ডে টু ডাই হার্ড

text: ডাই হার্ড সিরিজের প্রথম চলচ্চিত্র ডাই হার্ড মুক্তি পেয়েছিল ১৯৮৮ সালে। এরপর একে একে মুক্তি পায় ডাই হার্ড ২, ডাই হার্ড ৩ ও চতুর্থ চলচ্চিত্রটি হল লিভ ফ্রি অর ডাই হার্ড (২০০৭)। প্রযোজনা প্রতিষ্ঠান থেকে সিরিজের পঞ্চম চলচ্চিতের জন্য সেপ্টেম্বর, ২০১১ সালে আনুষ্ঠানিকভাবে জন মুরকে পরিচালক হিসেবে ঘোষণা করা হয়। এপ্রিল ২০১২ সালে হাঙ্গেরির বুদাপেস্টে প্রাথমিকভাবে অ্য গুড ডে টু ডাই হার্ড চলচ্চিত্ররে শ্যূটিং শুরু হয়।


title: অ্য গুড ডে টু ডাই হার্ড

text: ৩১ জানুয়ারি, ২০১৩ সালে লস অ্যাঞ্জেলসে অ্য গুড ডে টু ডাই হার্ডের প্রদর্শনী অনুষ্ঠিত হয় ও পূর্ব এবং দক্ষিণ-পূর্ব এশিয়ান টেরিটোরিতে ৭ ফেব্রুয়ারি মুক্তি পেয়েছিল। চলচ্চিত্রটি ১৩ ফেব্রুয়ারি বুধবার রাতে মার্কিন যুক্তরাষ্ট্র ও কানাডায় মুক্তি পায়।


title: অ্য গুড ডে টু ডাই হার্ড

text: রাশিয়ার মস্কোয় ভিক্টর চ্যাগেরিন নামে একজন দূনির্তীগ্রস্থ সরকারি কর্মকর্তা, ইউরি কামারভ নামে এক সাবেক ধনকুবের ও রাজনৈতিক বন্দিকে যথপোযুক্ত বিচার ব্যতীত দোষী সাবস্থ করার পরিকল্পনা করে। কারণ চ্যাগেরিন বিশ্বাস করত ইউরির কাছে এমন কিছু নথিপত্র আছে যা তাকে বিপদ্জনক পরিস্থিতিতে ফেলতে পারে। অন্য একটি ভিন্ন ঘটনায় জ্যাক ম্যাকক্লেইন গ্রেফতার হন ও তিনি তার খুনের দায়ভার ইউরি কামারভের উপর চাপিয়ে দেওয়ার চেষ্ঠা করেন।


title: অ্য গুড ডে টু ডাই হার্ড

text: জন ম্যাকক্লেইনের (ব্রুস উইলিস) সাথে তার ছেলে জ্যাকের কয়েক বছর ধরে যোগাযোগ নেই। ম্যাকক্লেইন তার ছেলের অবস্থায় জানার পর তিনি তার ছেলেকে সাহায্য করার জন্য রাশিয়া ভ্রমণ করেন। এদিকে জ্যাক ও কামারভকে বিচারের জন্য একটি আদালতে আনা হয়। যখন ম্যাকক্লেইন আদালতের বাইরে উপস্থিত হন তখন চ্যাগেরিনের লোকেরা আদালতের বাইরে বিস্ফোরণ ঘটায় ও জ্যাক এবং কামারভ আদালত থেকে পালিয়ে যায়। আদালতের বাইরে জ্যাকের সাথে ম্যাকক্লেইনের সাক্ষাত হয় কিন্তু চ্যাগেরিনের লোকেরা মস্কোর রাস্তায় তাদের পিছু ধাওয়া করে। চ্যাগেরিনের পরিকল্পনা ছিল আদালত থেকে কেমারভকে আদালত থেকে বন্দি করে নথি উদ্ধার করা। ম্যাকক্লেইন, জ্যাক ও কামারভ পালিয়ে যেতে সক্ষম হয়।


title: অ্য গুড ডে টু ডাই হার্ড

text: পালিয়ে একটি সেফ হাউজে লুকিয়ে থাকা অবস্থায় ম্যাকক্লেইন জানতে পারে জ্যাক সিআইএর আন্ডার কাভার এজেন্ট হিসেবে তিন বছর যাবত কাজ করছে। জ্যাকের সহকর্মী কলিন্স কামারভের কাছে নথির কোথায় আছে তা জানতে চান যাতে করে এই নথির সাহায্যে সিআইএ চ্যাগেরিনকে বিচারের কাঠগড়ায় দাঁড় করাতে পারে। এরপরই সেফ হাউজে চ্যাগেরিনের লোকেরা আক্রমণ করে ও কলিন্স গুলিবিদ্ধ হয়ে মারা যান। ম্যাকক্লেইন, জ্যাক ও কামারভ পুনরায় ভারী গুলিবর্ষণের হাত থেকে পালিয়ে যেতে সক্ষম হন। তারপর তার শহরের একটি হোটেলে যায় যেখানে গোপন ভল্টের একটি চাবি রাখা আছে ও ভল্টে যে নথিপত্র আছে তা উদ্ধারের জন্য। কিন্তু হোটেলে কামারভের মেয়ে এরিনা তাদের সাথে বিশ্বাসঘাতকতা করে, কামারভকে বন্দি হিসেবে নিয়ে জ্যাক ও ম্যাকক্লেইনকে বেঁধে রাখে। কিন্তু জ্যাক ও ম্যাকক্লেইন মিল মাই ২৪ হেলিকাপ্টারের গুলিবর্ষণ থেকে রক্ষা পান।


title: অ্য গুড ডে টু ডাই হার্ড

text: একই রাতে তারা দুজন দুটি গাড়ি চুরি করে প্রচুর গুলাবারুদ নিয়ে চেরনোবিল, ইউক্রেনের দিকে রওনা হয় যেখানে গোপন ভল্টে নথিপত্র রাখা আছে। কিন্তু তারা গিয়ে দেখতে পারে সেখানে আসলে কোন নথিপত্র নেই পরীবর্তে একটি বড় ইউরেনিয়াম আস্ত্রের গুদাম রয়েছে। কামারভ, চ্যাগেরিনের ভাড়াটে আলিককে হত্যা করে ও চ্যাগেরিনকে ফোন করে। তিনি বলেন, আইরিন ও সে মিলে প্রথম থেকেই এই পরিকল্পনা করেছিরেন। এখানে কোন নথিপত্র নেই শুধুই অস্ত্রের গুদাম ও এটা তারই চাল ছিল। এরপর কামারভের এক সহকারী চ্যাগেরিনকে হত্যা করে।


title: অ্য গুড ডে টু ডাই হার্ড

text: জ্যাক ও ম্যাকক্লেইন ভিতরে প্রবেশ করে কামারভকে বন্দি করে। আইরিন তার পিতাকে বাঁচাতে একজন ভাড়াটে লোক নিয়ে চলে আসে ও তারা দুজন পালিয়ে যেতে সক্ষম হয়। জ্যাক কামারভকে ধরতে তার পিছু নেয় ও ম্যাকক্লেইন আইরিনের পিছু নেয। আইরিন একটি হেলিকাপ্টার নিয়ে তার বাবাকে সাহায্য করার জন্য আসতে থাকে কিন্তু ম্যাকক্লেইন হেলিকাপ্টার থেকে একটি ট্রাকের সাহায্যে পেছনের অংশ দিয়ে অর্ধেক বেরিয়ে আসলে আইরিন হেলিকাপ্টার নিয়ন্ত্রন করতে ব্যর্থ হয়। এদিকে কামারভ জ্যাকের সাথে মারামারির একপর্যয়ে হেলিকাপ্টারের পাখার উপর পরে মারা যায়। তার হত্যার প্রতিশোধ নিতে আইরিন হেলিকাপ্টার নিয়ে ভবনের ভেতরে প্রবেশ করে হেলিকাপ্টার বিষ্ফোরিত হয় কিন্তু জ্যাক ও ম্যাকক্লেইন রকাষা পান।মার্কো বাল্টরামি অ্য গুড ডে টু ডাই হার্ড এর গানের অ্যালবামের কম্পোজ করেন। তিনি এর আগে সিরিজটির চতুর্থ চলচ্চিত্র লিভ ফ্রি অর ডাই হার্ডের (২০০৭) গানের অ্যালবামের কম্পোজ করেছিলেন। সাউন্ডট্রেক অ্যালবামটি সনি ক্লাসিক দ্বারা ১৪ ফেব্রুয়ারি, ২০১৩ সালে মুক্তি পায়।


title: অ্য গুড ডে টু ডাই হার্ড

text: ৩১ জানুয়ারি, ২০১৩ সালে ২০ সেঞ্চুরি ফক্স ডাই হার্ড এর ২৫তম বার্ষিকী উপলক্ষে ডাই হার্ড (১৯৮৮) থেকে কিছু অংশ প্রদশন করে। এর পরপরই অ্য গুড ডে টু ডাই হার্ডের প্রদর্শনী অনুষ্ঠিত হয়। এছাড়া বাণিজ্যিক মুক্তি উপলক্ষে দুটি ভিন্ন ভিন্ন প্রদর্শনীর আয়োজন কার হয়। একটি অনুষ্ঠিত হয় ৪ ফেব্রুয়ারি, জার্মানির বার্লিনে এবং অপরটি ৭ ফেব্রুয়ারি ইংল্যান্ডের লন্ডনে। অ্য গুড ডে টু ডাই হার্ড বাণিজ্যিকভাবে প্রথম মুক্তি পায় ৬ ফেব্রুয়ারি, ২০১৩ সালে ইন্দোনেশিয়ায়। এরপর পূর্ব ও র্পর্ব-দক্ষিণ এশিয়ান টেরিটোরিতে ৭ ফেব্রুয়ারি মুক্তি দেওয়া হয়।


title: অ্য গুড ডে টু ডাই হার্ড

text: ১৩ ফেব্রুয়ারি যুক্তরাষ্ট্র ও কানাডার মোট ২,৩২৮ টি প্রেক্ষাগৃহে রাতে প্রদর্শনীর জন্য ছাড়া হয়। চলচ্চিত্রটি এরপর ১৪ ফেব্রুয়ারি আইমেক্সসহ মোট ৩,৫৫৩ প্রেক্ষাগৃহে মুক্তি পায়।


title: অ্য গুড ডে টু ডাই হার্ড

text: অ্য গুড ডে টু ডাই হার্ড ৪ জুন, ২০১৩ সালে ডিভিডি ও ব্লু-রেতে মুক্তি পায়। চলচ্চিত্রটিতে একটি বর্ধিত অংশ রয়েছে যা শুধ ব্লু-রে ভার্সনেই পাওয়া যায়।


title: অ্য গুড ডে টু ডাই হার্ড

text: অ্য গুড ডে টু ডাই হার্ড $৯২ মিলিয়ন বাজেটের বিপরীতে শুধু উত্তর আমেরিকাতেই $৬৭,৩০৫,১৫৯ ও অন্যান্য টেরিটোরি সহ বিশ্বব্যাপী মোট $৩০৩,৭২৫,০৭৫ ডলার আয় করে। প্রদর্শনীর প্রথম রাতেই ২,৩২৮ প্রেক্ষাগৃহ থেকে মোট $৮৪০,০০০ ডলার আয় করে এবং এক সপ্তাহ পর $১০,৮৬০,০০০ ডলার আয় করে।


title: অ্য গুড ডে টু ডাই হার্ড

text: ডাই হার্ড সিরিজের ষষ্ঠ চলচ্চিত্রের নাম ঘোষণা করা হয়েছে “ডাই হার্ডেস্ট”। ব্রুস উইলিস পূর্বের মতই জন ম্যাকক্লেইন চরিত্রে অভিনয় করবেন। চলচ্চিত্রটির শ্যূটিং হবে টোকিওতে।


title: .এএফ

text: .এএফ () আফগানিস্তানের জন্য ইন্টারনেট প্রদত্ত কাউন্ট্রি কোড টপ লেভেল ডোমেইন ও রাষ্ট্রীয় সংকেত এবং ডোমেইন সাফিক্স। ডোমেইন নিবন্ধন বিভিন্ন বিষয়শ্রেণীর উপর ভিত্তি করে সরাসরি দ্বিতীয় ও তৃতীয় লেভেল থেকে দেওয়া হয়। দ্বিতীয় লেভেল সবার জন্য উন্মুক্ত কিন্তু নিবন্ধনের খরচ অনেক বেশি।


title: ৩:১০ টু ইয়ামা

text: ৩:১০ টু ইয়ামা ২০০৭ সালে মুক্তিপ্রাপ্ত একটি মার্কিন ওয়েস্টার্ন চলচ্চিত্র। চলচ্চিত্রটি প্রযোজনা করেছেন ক্যাথি কোনরাড ও পরিচালনা করেছেন জেমস ম্যানগোল্ড। প্রধান দুটি চরিত্রে অভিনয় করেছেন একাডিমি পুরষ্কার বিজয়ী রাসেল ক্রু এবং ক্রিশ্চিয়ান বেল। এটি ১৯৫৭ সালে নির্মীত একই নামের অপর একটি চলচ্চিত্রের প্রতিরুপ। চলচ্চিত্রটির কাহিনী নেওয়া হয়েছে এলমোর লিওনার্দের ছোট গল্প থ্রি-টেন ইয়ামা থেকে। নিউ ম্যাক্সিকোর বিভিন্ন জায়গায় চলচ্চিত্রটির শ্যূটিং করা হয়। ৩:১০ টু ইয়ামা ৭ সেপ্টেম্বর, ২০০৭ সালে যুক্তরাষ্ট্রে মুক্তি পেয়েছিল।


title: ৩:১০ টু ইয়ামা

text: আগস্ট, ১৮৮৪ সাল গৃহযুদ্ধে আহত ও বর্তমান র‌্যাঞ্চার ড্যান ইভানের খামারবাড়িটি গ্লেন হল্যান্ডারের দুজন ভাড়াটে জ্বালিয়ে দেয় কারণ ড্যানের কাছে গ্লেনর কিছু টাকা পওনা ছিল। পরের দিন সকালে বেন উডের নেতৃত্তে একদল আউটল একটি স্টে কোচ লুট করে। বেন উড সহ অন্যরা যখন কোচ লুট করছিল তখন তারা দেখতে পায় ইভান ও তার দুই পুত্র পাহাড়ের উপর থেকে সবকিছু দেখছে। এরপর উড যখন বুঝতে পারে ইভান ও তার পুত্ররা তার জন্য কোন হুমকি নয় তখন উড ইভানের ঘোরাগুলো নিয়ে যায় এবং আশ্বাস দেয় সে বিশবির রাস্তায় ঘোরাগুলোকে বেঁধে রাখবে।


title: ৩:১০ টু ইয়ামা

text: উড ও তার দল এরপর আরিজোনার বিশবি শহরের একটি স্থানীয় স্যালুনে (আবাসিক হোটেল) তাদের সফল কোচ লুট উদযাপন করে। এদিকে ইভান স্থানীয় ল’ম্যানকে নিয়ে হল্যান্ডার নামে একজনকে নিশ্চিত করে উড এই শহরের একটি স্যালুনেই আছে। এরপর তারা সকলে মিলে উডকে গ্রেফতার করে। গ্রেফতারের পর কোচের মালিক গ্রেসন বাটারফিল্ড, পোটার, টাকার, হল্যান্ডারের একজন গার্ড ও ইভান জনপ্রতি $২০০ ডলারের বিনিময়ে উডকে ইয়ামা জেলখানায় পৌঁছে দিতে রাজি হয়। ম্যাকএলরি, ইভানের র‌্যাঞ্চ থেকে একটি ভূয়া ওয়াগন (ঘোড়ায় চালিত যাত্রী পরিবহনের গাড়ি) অন্য দিকে পাঠিয়ে দেয় যাতে বেন উডের গ্যাঙ এর অন্য সদস্যরা বুঝতে না পারে উডকে কোথায় নিযে যাওয়া হবে। বেন উডের বর্তমান গ্যাং এর দলনেতা হল প্রিন্স চার্লি। ইভানসহ অন্যরা উডকে নিয়ে কনটেনটিওনের দিকে রওনা হয় কারণ সেখান থেকেই ৩:১০ এ বিকেলের ট্রেনে উঠিয়ে উডকে ইয়ামা জেলখানায় পাঠিয়ে দেওয়া হবে।


title: ৩:১০ টু ইয়ামা

text: পথিমধ্যে একরাতে বেনের পাহারাদার ঘুমিয়ে পরলে উড পালানোর চেষ্ঠা করে কিন্তু ইভানের ছেলে উইলিয়ামের সহয়তায় তাকে আবার বন্দি করা হয়। উলিয়াম তাদের দলকে র‌্যাঞ্চ ত্যাগ করার পর থেকেই অনুসরন করছিল। একবার অ্যাপাচিরা তাদের দলকে আক্রমণ করে কিন্তু বেন উড অ্যাপাচিদের খুন করে। এরপর বেন উড পালাতে সক্ষম হয় ও একটি চাইনিজ কন্সট্রাকসন সাইটে এসে উপস্তিত হয়। সেখানকার প্রধান ফোরম্যান তার ভাই হত্যার দায়ে বেনকে ফাঁসিতে ঝুলানোর আয়োজন করতে থাকে। ইভান, উইলিয়াম, পোটার ও বাটরফিল্ড পৌঁছে তাদের কয়েদিকে ছিনিয়ে নেয় ও দলটি ট্রেন ছাড়ার কয়েক ঘন্টা পূর্বে কনটেনটিওনে পৌঁছে। তারা ট্রেন আসার পূর্ব পর্যন্ত সেখানকার একটি হোটেলে উঠে বিশ্রাম সেওয়ার জন্য। তারাসহ বাটারফিল্ডের ভাড়া করা কিছু স্থানীয় মার্শাল উডের পাহারায় নিয়োজিত হয় যাতে চার্লির দল তাদের ছিনিয়ে নিতে না পারে।


title: ৩:১০ টু ইয়ামা

text: অপরদিকে উডের গ্যাঙ এর সদস্যরা ওয়াগনে আক্রমণ করে জানতে পারে ইভানসহ অন্যান্যরা উডকে নিয়ে কনটেনটিওনে আশ্রয় নিয়েছে। চার্লি তার দর নিয়ে কনটেনটাইনে পৌঁছে ও স্থানীয়দের টাকার লোভ দেখিযে ইভানসহ তার দলের অন্যান্যদের হত্যা করতে বলে। টাকার লোভে স্থানীয়রাসহ চার্লির দল ইভানের দলকে আক্রমণ করে। স্থানীয় মার্শালদেরকেও খুন করে। একে একে সকলে ইভানের কাছ থেকে চলে গেলে ইভান তার ছেলে উইলিয়ামকেও পাঠিয়ে দেয় এবং উডের দয়িত্বে সে একাই থাকে। সবশেষে চার্লি ইভানগে গুলি করে হত্যা করে কিন্তু বেন শেষ মুহুর্তে এসে সিদ্ধান্ত বদর করে ও চার্লিকে হত্যা করে। ঠিক এই সময় বেনের ছেলে উইলিয়াম ঘটনাস্থলে চলে আসে ও বেনকে গুলি করতে উদ্ভত্ব হয় কিন্তু পরে গুলি না করেই বন্দুক ফেরে দেয়। বেন ট্রেনে উঠে ইয়ামা জলখানার উদ্দেশ্যে যাত্রা করে।৩:১০ টু ইয়ামা যুক্তরাস্ট্র ও কানাডার ২,৬৫২ টি প্রেক্ষাগৃহে ২০০৭ সালের ৭ সেপ্টেম্বর মুক্তি পায়। মুক্তির প্রথম সপ্তাহে যুক্তরাষ্ট্র ও কানাডায় আয় করে $১৪,০৩৫,০৩৩ ডলার এবং বক্স অফিসে #১ নাম্বার স্থান দখল করে। পরবর্তীতে যুক্তরাষ্ট্রে $৫৩,৬০৬,৯১৬ ডলার অন্যান্য টেরিটোরিতে $১৬,৪০৯,৩০৪ ডলার সহ বিশ্বব্যাপী মোট $৭০,০১৬,২২০ ডলার আয় করে।


title: ৩:১০ টু ইয়ামা

text: চলচ্চিত্রটিকে সমালোচকেরা ইতিবাচক হিসেবে গ্রহন করে। রোটেন টমেটোস ২১৪ রিভিউর উপর ভিত্তি করে চলচ্চিত্রে রেটিং প্রদান করে ৮৮%। রোটেন টমেটোস তাদের ওয়েবসাইটে রাসেল ক্রু ও ক্রিশ্চিয়ান বেলের অভিনয়ের প্রশংসা করে এবং পরিচালক জেমস ম্যানগোল্ডেরও পরিচালনা করার দক্ষতাকে প্রশংসা করে। মেটাক্রিটিকে ৩৭ রিভিউর উপর গড়ে রেটিং ছিল ৭৬%।


title: ৩:১০ টু ইয়ামা

text: ৮০তম একাডিমি পুরস্কার অনুষ্ঠানে ৩:১০ টু ইয়ামা দুটি পুরস্কারের জন্য মনোনীত হয়েছিল। বেস্ট অরজিনাল স্কোরের জন্য মার্কো বেল্টরামি এবং বেস্ট সাউন্ড মিক্সিং এর জন্য পাউল ম্যাসি, ডেভিড গিয়ামার্কো, ও জিম স্টাবি মনোনয়ন পেয়েছিল। এছাড়া চলচ্চিত্রটি বেস্ট কাস্টিং এর জন্য ১৪তম স্ক্রিন এক্টরস গিণ্ড পুরস্কারের জন্য মনোনীত হয়েছিল।


title: .এই

text: .এই হল সংযুক্ত আরব আমিরাতের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এর নিয়ন্ত্রক সংস্থা এইডিএ যা সংযুক্ত আরব আমিরাত টেলিকমিউনিকেশন রেগুলেটরি কর্তৃপক্ষের একটি অংশ।


title: .এই

text: ২০ অক্টোবর, ২০১০ পর্যন্ত ১৬টি স্বীকৃত নিবন্ধনকারী রয়েছে।


title: .এজি

text: .এজি এন্টিগুয়া ও বার্মোডার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।


title: .এজি

text: নিবন্ধন শুরু হয় সরাসরি দ্বিতীয় লেভেল অথবা তৃতীয় লেভেল থেকে .কম.এজি, .ওআরজি.এজি, .নেট.এজি, অথবা .এনওএম.এজি থেকে। কে নিবন্ধন করতে পারবে ও কে পারবেনা এমন ধরাবাধা কোন নীতিমালা নেই।


title: আহমাদ আলী

text: মাওলানা আহমাদ আলী ছিলেন বাংলাদেশের দক্ষিণাঞ্চলের একজন খ্যাতনামা আলেম, সাহিত্যিক ও সমাজসেবক এবং সুবক্তা। আদর্শ শিক্ষক হিসাবে তিনি সুনাম অর্জন করেন। সারাজীবন তিনি খুলনা ও যশোর জেলার সর্বসাধারণের শিক্ষার উন্নতির জন্য মাদরাসা, মসজিদ, স্কুল, পাঠাগার ইত্যাদি গড়ার কাজে অতীবাহিত করেছেন।


title: আহমাদ আলী

text: তিনি বর্তমান খুলনা বিভাগের অন্তর্গত সাতক্ষীরা জেলা শহরের আলীপুর ইউনিয়নভুক্ত বুলারাটি গ্রামের সম্ভ্রান্ত আলেম পরিবার "মৌলভী বাড়ী"তে বাংলা ১২৯০ সাল মোতাবেক ১৮৮৩ সালে জন্মগ্রহণ করেন। তার পিতার নাম ছিল মুনশী যিনাতুল্লাহ এবং মাতার নাম ছিল জগৎ বিবি। ব্যক্তিজীবনে তাঁর প্রথমে উম্মে কুলছূম এবং পরবর্তীতে বছীরুন্নেছার সাথে পরিণয়সূত্রে আবদ্ধ হন। দুই স্ত্রীর গর্ভে তাঁর মোট ২০টি সন্তান জন্মগ্রহণ করে যাদের অধিকাংশই শৈশবে মারা যায়। তাঁর সন্তানদের মধ্যে মুহাম্মাদ আব্দুল্লাহিল বাকি এবং ড. মুহাম্মাদ আসাদুল্লাহ আল-গালিব বাংলাদেশের জাতীয় রাজনীতি ও ধর্মীয় অঙ্গণে প্রভূত খ্যাতি লাভ করেছেন।


title: আহমাদ আলী

text: নিজ গৃহে প্রাথমিক শিক্ষা লাভের পর ১৭ বছর বয়সে তিনি নিজ বাড়ি থেকে গোপনে কলিকাতায় গমণ করেন উচ্চ শিক্ষা লাভের উদ্দেশ্যে। সেখানে বিভিন্ন আহলেহাদীছ মাদরাসায় লেখাপড়া করার পর তিনি কলিকাতা আলিয়া মাদরাসায় ভর্তি হন এবং কৃতিত্বের সাথে ফাযেল পাস করেন। মেধাবী ছাত্র হিসাবে তিনি সুনাম কুড়িয়েছিলেন। কিন্তু টাইটেল (কামেল) ফাইনাল পরীক্ষার মাত্র ১৪ দিন পূর্বে মাতৃবিয়োগ ঘটলে তিনি দেশে ফিরে আসেন। ফলে কামিলের সার্টিফিকেট আর লাভ করতে পারেননি। পরবর্তীতে কলিকাতার "দারুল উলূম আহমাদিয়া সালাফিয়া" মাদরাসায় তিনি "কুতুবে সিত্তাহ" অধ্যয়ন করেন এবং কওমী মাদরাসার সর্বোচ্চ ডিগ্রি "দাওরা" সম্পন্ন করেন।


title: আহমাদ আলী

text: ১৯১৬ সালে কলিকাতা থেকে ফিরে দেশের বিভিন্ন মাদরাসায় তিনি শিক্ষকতা শুরু করেন এবং সুনাম অর্জন করেন। সাতক্ষীরা সদরের লাবসা মাদরাসায় তিনি ২ দফায় প্রায় ২৭ বছর শিক্ষকতা করেন। অত:পর ১৯৫৬ সালে তিনি সাতক্ষীরার কলারোয়া উপযেলার কাকডাঙ্গায় জীবনের শেষ স্মৃতি "কাকডাঙ্গা আহমাদিয়া সিনিয়র মাদরাসা" প্রতিষ্ঠা করেন। এ মাদরাসাতেই জীবনের শেষ ১২ বছর অতীবাহিত করে ১৯৬৮ সালে তিনি অবসর গ্রহণ করেন। অত:পর মৃত্যুর পূর্ব পর্যন্ত তিনি বিভিন্ন গ্রন্থ রচনা, ফাতাওয়া-মাসাইল এবং ওয়াজ-নছীহতে কালাতিপাত করেন। তিনি মুসলিম সাংবাদিকতার জনক মওলানা মুহাম্মদ আকরাম খাঁর অত্যন্ত ঘনিষ্ঠ ও স্নেহভাজন ছিলেন। তিনি মুসলিম লীগের রাজনীতিতে বিশ্বাসী ছিলেন এবং ১৯৪৭ সালের দেশবিভাগ আন্দোলনে একজন সক্রিয় সমর্থক ছিলেন। সুদীর্ঘকাল শিক্ষকতার জীবনে অতীবাহিত করার সুবাদে সাতক্ষীরার অধিকাংশ বয়স্ক আলেম এবং শিক্ষিতজনরা তাঁর ছাত্র। এখনও তাদের মুখে "আদর্শ শিক্ষক" হিসাবে মাওলানা আহমাদ আলীর নাম শোনা যায়।


title: আহমাদ আলী

text: খুলনা, যশোর, ফরিদপুর, চব্বিশ পরগণা, হুগলি, বর্ধমান, প্রভৃতি অঞ্চলে আহলেহাদীছ আন্দোলনের নেতা হিসাবে সমধিক প্রসিদ্ধ ছিলেন। তিনি আমৃত্যু পূর্ব-পাকিস্তান জমঈয়তে আহলেহাদীছ'-এর খুলনা-যশোর যেলা শাখার সহ-সভাপতি হিসাবে দায়িত্ব পালন করেন। অত্র এলাকার মানুষ তখন কবরপুজা, পীরপুজাসহ নানা প্রকার শিরক ও বিদআতী রসম রেওয়াজে হাবুডুবু খাচ্ছিল। মাওলানা সমাজ সংস্কারের লক্ষ্যে এসবের বিরুদ্ধে বক্তব্য ও লেখনীর মাধ্যমে সামাজিক আন্দোলন গড়ে তোলেন। এছাড়া তামাক সেবন, বন্ধকী প্রথা, মহাজনী সূদী প্রথার বিরুদ্ধে প্রতিরোধ গড়ে তোলা এবং জনস্বাস্থ্যসেবামূলক কার্যক্রমে তিনি অত্যন্ত সক্রিয় ছিলেন। তাঁর দাওয়াতে খুলনা, বাগেরহাটের শত শত মানুষ ইসলাম কবুল করে এবং আহলেহাদীছ আক্বীদা গ্রহণ করে। তাঁর উদ্যোগে ও প্রচেষ্টায় পূর্ব ও পশ্চিম বাংলায় ছোট-বড় ৫৫টি মাদরাসা এবং ১১টি মসজিদ নির্মিত হয়। তবে কয়েকটি বাদে অধিকাংশই বর্তমানে স্কুল কিংবা কলেজে রূপ নিয়েছে।


title: আহমাদ আলী

text: ছাত্রজীবন থেকেই তিনি লেখালেখি শুরু করেন এবং সাহিত্যিক বুতপত্তি লাভ করেন। তিনি ছোট-বড় মোট ১৬টি বই লিখেছেন। তন্মধ্যে ১২ খানা বই তাঁর জীবদ্দশাতেই প্রকাশ পায়। তাঁর রচিত "আক্বীদা মোহাম্মাদী', "বঙ্গানুবাদ খুতবা", "ছলাতুন্নবী", "কুরআন ও কলেমাখানি" প্রভৃতি বই ততকালীন ঘুণে ধরা ধর্মীয় সমাজের সংস্কারে বড় অবদান রেখেছিল।


title: আহমাদ আলী

text: ১৯৭৬ সালের ১৯ মে দিবাগত রাত ৯.২০ মিনিটে ৯৪ বছর বয়সে তিনি নিজ বাসভবনে বার্ধক্যজনিত কারণে মৃত্যুবরণ করেন। পারিবারিক গোরস্থানেই তাঁকে দাফন করা হয়। তাঁর মৃত্যুর পর ঢাকা থেকে প্রকাশিত সাপ্তাহিক "আরাফাত" পত্রিকার সম্পাদকীয়তে লেখা হয়- ""মাওলানা আহমাদ আলী মারা গিয়েছেন কিন্তু তাঁহার ছাত্রদল ও তস্য ছাত্রমণ্ডলী, তাঁহার গঠনমূলক কর্মকাণ্ড এবং পুস্তকাদির মাধ্যমে তিনি দীর্ঘদিন সগৌরবে বাচিয়া থাকিবেন"'।


title: .এআই

text: .এই হল অ্যাঙ্গোলার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি সরাসরি অ্যাঙ্গোলার সারকার নিয়ন্ত্রন করে থাকে।


title: .এআই

text: অফ.এআই, কম.এআই, নেট.এআই এবং ওআরজিএআই ব্শ্বিব্যপী অণুমিত কিন্তু ব্যবহার সীমিত। সেপ্টেম্বর ১৫, ২০০৯ থেকে দ্বিতীয় স্তরের নিবন্ধন সাড়া বিশ্বের যে কারো জন্য উন্মক্ত।


title: .এআই

text: হুইজ.এআই এর নিবন্ধিত ব্যবহারকারী হতে হলে $১০০ ইউএসডি ফি দিতে হয়। প্রতি দুই বছর পর পর ডোমেইন নামের জন্য $১০০ ডলার করে দিতে হয়। আবেদন সাধারনত ঠিকানা ফ্যাক্স ও ক্রেডিট কার্ডের তথ্য নিশ্চিত হওয়ার পর সফল বলে গণ্য করা হয়। টাকা জমা দেওয়ার পর আবেদন প্রক্রিয়া সফল হতে তিন মাস সময় লাগে।


title: .এআই

text: কৃত্রিম বুদ্ধিমত্তা (এআই) প্রসারিত হওয়ার ফলে কিছু কিছু কম্পানি আর্টিফিসিয়াল ইন্টিলিজেন্স সফ্টয়্যার প্রকাশ করার জন্য ডোমেইন নামের জন্য আবেদন করে থাকে। এর একটি উদাহরন হল, টেম্পো এআই “স্মার্ট ক্যালেন্ডার” যার প্রধান ডোমেইন হল টেম্পো.এআই।


title: গোলাম মোস্তফা খান

text: গোলাম মোস্তফা খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: গোলাম মোস্তফা খান

text: গোলাম মোস্তফা খানের পৈতৃক বাড়ি ব্রাহ্মণবাড়িয়া জেলার কসবা উপজেলার কুটি গ্রামে। তাঁর বাবার নাম গোলাম পাঞ্জত আলী এবং মায়ের নাম রাহেলা খাতুন। তাঁর স্ত্রীর নাম জ্যোস্না বেগম। তাঁদের পাঁচ মেয়ে, দুই ছেলে।


title: গোলাম মোস্তফা খান

text: পাকিস্তান সেনাবাহিনীর মেডিকেল কোরে চাকুরি করতেন গোলাম মোস্তফা খান। তিনি কর্মরত ছিলেন পাকিস্তানে। ১৯৭০ সালের শেষ থেকে ছুটিতে ছিলেন। মার্চ মাসের মাঝামাঝি ছুটি শেষ হওয়ার পর পাকিস্তানে যাওয়ার অপেক্ষায় ঢাকা সেনানিবাসের ট্রানজিট ক্যাম্পে ছিলেন। ২৫ মার্চের পর আটক করা হয় তাঁকে। কিছুদিন পর পাকিস্তান সেনা কর্তৃপক্ষ তাঁকেসহ আটক আরও অনেক বাঙালি সেনাদের ট্রেনযোগে রংপুর সেনানিবাসে পাঠায়। পথিমধ্যে এক স্টেশনে ট্রেন বিরতি দিলে তিনিসহ কয়েকজন প্রহরারত পাকিস্তানি সেনাদের ফাঁকি দিয়ে পালিয়ে যান। পরে জামালপুর সীমান্ত দিয়ে ভারতে গিয়ে মুক্তিযুদ্ধে যোগ দেন। তিনি মুক্তিবাহিনীর ‘জেড’ ফোর্সে অন্তর্ভুক্ত হন।


title: গোলাম মোস্তফা খান

text:
১৯৭১ সালের ৩১ জুলাই ভারত-বাংলাদেশ সীমান্তে জামালপুর জেলার বকশিগঞ্জ উপজেলার অন্তর্গত কামালপুর এলাকায় ছিল পাকিস্তান সেনাবাহিনীর শক্ত ঘাঁটি। সেখানে চারপাশে ছিল বাংকার। কাঁটাতার দিয়ে ঘেরা ছিল ঘাঁটি। বিছানো ছিল অসংখ্য মাইন ও বুবিট্র্যাপ। এ ছাড়া কয়েকটি গাছের ওপরে ছিল পর্যবেক্ষণ পোস্ট। বৃষ্টি আর ঘোর অন্ধকারের মধ্যে গোলাম মোস্তফা খানসহ মুক্তিযোদ্ধারা আক্রমণের প্রস্তুতি নেন। তাঁরা ছিলেন দুটি দল (কোম্পানি) এবং কয়েকটি উপদলে (প্লাটুন ও সেকশন) বিভক্ত। তাঁদের লক্ষ্য ছিল পাকিস্তান সেনাবাহিনীর সীমান্তঘাঁটি আক্রমণ করে সেখান থেকে তাদের উচ্ছেদ করা।
গোলাম মোস্তফারা নিঃশব্দে এফইউপিতে (ফর্মি আপ প্লেস) সমবেত হন। এর একটু দূরেই ছিল পাকিস্তান সেনাবাহিনীর ঘাঁটি। তাঁদের সমন্বিত আক্রমণে পাকিস্তান সেনাবাহিনীর অগ্রবর্তী প্রতিরক্ষায় ফাটল ধরে। এর পর পাকিস্তানিরা দ্বিতীয় প্রতিরক্ষা লাইনের শেলপ্রুফ বাংকারে অবস্থান নিয়ে মুক্তিযোদ্ধাদের ওপর ব্যাপক গোলাবর্ষণ শুরু করে। পাকিস্তান সেনাবাহিনীর দ্বিতীয় প্রতিরক্ষা লাইনের বাইরে একটি গাছের ওপর ছিল তাদের সুরক্ষিত গোপন পর্যবেক্ষণ পোস্ট। সেখান থেকে দু-তিন পাকিস্তানি সেনা মুক্তিযোদ্ধাদের অবস্থান সম্পর্কে বাংকারে খবর পাঠায়। তাদের দেওয়া তথ্যের ভিত্তিতে পাকিস্তানিরা গোলাবর্ষণ শুরু করে। এটা গোলাম মোস্তফা খানসহ মুক্তিযোদ্ধারা প্রথমে বুঝতে না পারলেও তাঁদের এক সহযোদ্ধা সেটি দেখতে পেয়ে তাঁকে জানান। গোলাম মোস্তফা খানের কাছে ছিল এলএমজি। তিনি এলএমজি নিয়ে হামাগুড়ি দিয়ে পর্যবেক্ষণ পোস্টের কাছে যান এবং আক্রমণ করেন। তাঁর এলএমজির ব্রাশফায়ারে পর্যবেক্ষণ পোস্ট ধ্বংস ও পাকিস্তানি সেনারা নিহত হয়। এর ফলে পাকিস্তান সেনাবাহিনীর পাল্টা আক্রমণের তীব্রতা কমে যায়। সেদিন যুদ্ধে মুক্তিযোদ্ধারা পাকিস্তান সেনাবাহিনীর দুর্ভেদ্য প্রতিবন্ধকতা সাহসিকতার সঙ্গে পার হয়ে মূল প্রতিরক্ষায় ঢুকে যান। গোলাম মোস্তফা খানের অনেক সহযোদ্ধা মাইন ও গুলির আঘাতে মাটিতে লুটিয়ে পড়েন।


title: .এএল

text: .এএল হল আলবেনিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আলবেনিয়ার ইলেক্ট্রনিক ও পোস্টাল যোগাযোগ কর্তৃপক্ষ (একেইপি) এটি নিয়ন্ত্রন করে থাকে। শুধুমাত্র আলবেনিয়ার নাগরিক ও আলবেনিয়া ভিত্তিক কম্পানি গুলো .এএল ডোমেইন নাম নিবন্ধনের সুযোগ পায়। বিদেশীরা বিভিন্ন প্রক্সি-রেজিস্ট্রার বা বিশ্বস্ত হোস্ট (যেমনঃ হোস্ট.এএল বা ডট.এএল) এর কাছ থেকে নিবন্ধনের সুযোগ পায়।


title: .এএল

text: পূর্বে সরাসরি .এএল এর অধীনে অথবা সরাসরি দ্বিতীয় স্তরে নিবন্ধনের সুযোগ ছিলনা কিন্তু সরাসরি .এএল এর অধীনে কিছু ডোমেইন নাম ছিল যেমন, ইউনিটি.এএল (uniti.al), তিরানা.এএল (tirana.al), সোরোস.এএল (soros.al), ইউপিটিএএল (upt.al) ও ইনিমা.এএল (inima.al)।


title: .এএল

text: তৃতীয় স্তরের নিবন্ধন সাধারনত দ্বিতীয় স্তরের অধীনে করা যায় কিন্তু স্রামপ্রতিক সময়ে সরাসরি .এএল এর অধীনে অনেক ডোমেইন নাম দেখা যায়।


title: .এএল

text: .এএল এর সরাসরি কোন হুইজ সার্ভার নেই। ডোমেইন নাম খালি আছে কিনা তা দেখার জন্য https://web.archive.org/web/20141028114412/http://www.akep.al/en/kerkoni-domain এই সাইটটি ব্যবহার করতে হয়।


title: পিট্টা (গণ)

text: পিট্টা ("Pitta") Pittidae (পিটিডি) গোত্রের অন্তর্গত একটি গণ। মোট ১৫টি প্রজাতি এ গণের অন্তর্ভুক্ত। আফ্রিকা, দক্ষিণ এশিয়া, পূর্ব এশিয়া, দক্ষিণ-পূর্ব এশিয়া, নিউগিনি, সলোমন দ্বীপপুঞ্জ ও অস্ট্রেলিয়া জুড়ে এরা বিস্তৃত। পূর্বে এ গণটিকে এর গোত্রের একমাত্র গণ হিসেবে গণ্য করা হত। পরবর্তীতে ২০০৬ সালে বৈজ্ঞানিক গবেষণার ভিত্তিতে এ গণটি ভেঙে নতুন দু'টি গণ "হাইড্রর্নিস" ও "ইরিথ্রোপিট্টা"-এর সৃষ্টি হয়। এ তিনটি গণের সব সদস্যই শুমচা নামে পরিচিত।


title: লিঙ্কসিস

text: লিঙ্কসিস একটি হোম এবং স্মল অফিস নেটওয়ার্কিং পণ্যের ব্র্যান্ড। এটি ১৯৮৮ সালে প্রতিষ্ঠিত হয়। ২০০৩ সালে এটি সিসকো দ্বারা অধিকৃত হয়। ২০১৩ সালে সিসকো এটি বেলকিনের কাছে বিক্রি করে দেয়। লিঙ্কসিসের পণ্যের মধ্যে রয়েছে ব্রডব্যান্ড এবং ওয়্যারলেস রাউটার, ইথারনেট সুইচিং, ভিওআইপি সরঞ্জাম, ওয়্যারলেস ইন্টারনেট ভিডিও ক্যামেরা, নেটওয়ার্ক স্টোরেজ সিস্টেমস।


title: লিঙ্কসিস

text: ক্যালিফোর্নিয়ার আরভিনে ১৯৮৮ সালে লিঙ্কসিস প্রতিষ্ঠিত হয়। ১৯৯৯ সালে লিঙ্কসিস প্রথম ফাস্ট ইথারনেট পিসিএমসিআইএ কার্ড বাজারে আনে। ২০০০ সালে এটি প্রথম সিম্পল নেটওয়ার্ক ম্যানেজমেন্ট প্রটোকল এবং কোয়ালিটি অব সার্ভিস সহ ৮ পোর্টের রাউটার আনে।


title: ৩জি

text: ৩জি () হল থার্ড জেনারেশন বা তৃতীয় প্রজন্ম-এর সংক্ষিপ্ত রূপ। এটি হল তৃতীয় প্রজন্মের তারবিহীন নেটওয়ার্ক প্রযুক্তি। এই প্রযুক্তিতে প্রতি সেকেন্ডে কমপক্ষে ২০০ কিলোবিট হারে তথ্য আদান প্রদান করা সম্ভব। অবশ্য বর্তমানে থ্রিজি প্রযুক্তিতে এর চেয়েও অধিক গতি পাওয়া সম্ভব। এটি আগের সকল তারবিহীন নেটওয়ার্ক প্রযুক্তিগুলোর চেয়ে অধিক গতিসম্পন্ন এবং উন্নত। থ্রিজি নেটওয়ার্ক প্রযুক্তিতে টুজি নেটওয়ার্কের সুবিধাসমূহের পাশাপাশি আরও কিছু সুবিধা উপভোগ করা যায়। যার মধ্যে রয়েছে দ্রুত গতির ইন্টারনেট, ভিডিও কল এবং মোবাইল টিভি।


title: ৩জি

text: ১৯৮০-এর দশকের প্রথম দিকে আন্তর্জাতিক টেলিযোগাযোগ ইউনিয়নের গবেষণার মাধ্যমে থ্রিজি প্রযুক্তির উদ্ভাবন ঘটে। প্রায় ১৫ বছরের গবেষণার মাধ্যমে এর মানোন্নয়ন ঘটেছে। এটি জনসাধারণের জন্য অবমুক্ত করা হয় আইএমটি-২০০০ নামে। তরঙ্গ বর্ণালির ৪০০ মেগাহার্জ থেকে ৩ গিগাহার্জ পর্যন্ত থ্রিজি-এর জন্য বরাদ্দ ছিল। বর্তমানে সরকার এবং যোগাযোগ কোম্পানি উভয়েই থ্রিজি অনুমোদন করেছে। ১৯৯৮ সালে প্রথম প্রাক-বাণিজ্যিক থ্রিজি নেটওয়ার্ক চালু করে জাপানের কোম্পানি এনটিটি ডোকোমো এবং এর বাণিজ্যিকীকরণ করা হয় ফোমা নামে। ২০০১ সালের মে মাসে ডাব্লু-সিডিএমএ-এর জন্য পরীক্ষামূলকভাবে এটি চালু করা হয়। বাণিজ্যিকভাবেও প্রথম এনটিটি ডোকোমো থ্রিজি চালু করে। এটি চালু করা হয় ২০১১ সালের ১ অক্টোবর। প্রথম ইউরোপীয় প্রাক-বাণিজ্যিক নেটওয়ার্ক ছিল ইউএমটিএস নেটওয়ার্ক। আইল অফ ম্যানে এটি চালু করে মাংক্স টেলিকম এবং প্রথম ২০০১ সালের ডিসেম্বরে প্রথম বাণিজ্যিক নেটওয়ার্ক চালু করে টেলিনর।


title: ৩জি

text: ২০০২ সালের জানুয়ারিতে দক্ষিণ কোরিয়ায় এসকে টেলিকম প্রথম বাণিজ্যিকভাবে সিডিএমএ ভিত্তিক ১xইভি-ডিও প্রযুক্তি চালু করে। মে মাসের মধ্যে টেলিযোগাযোগ কোম্পানি কেটি দক্ষিণ কোরিয়ায় দ্বিতীয় থ্রিজি নেটওয়ার্ক চালু করে। ফলে কোরিয়াতেই প্রথম থ্রিজি অপারেটরদের মধ্যে প্রতিযোগিতা শুরু হয়।


title: ৩জি

text: যুক্তরাষ্ট্রে প্রথম সিডিএমএ২০০০ ১x ইভি-ডিও ভিত্তিক থ্রিজি নেটওয়ার্ক চালু করে মোনেট মোবাইল নেটওয়ার্ক, কিন্তু তারা পরবর্তীতে তাদের সেবা বন্ধ করে দেয়। ২০০২ সালের জুলাইয়ে, যুক্তরাষ্ট্রে দ্বিতীয় থ্রিজিনেটওয়ার্ক চালু করে ভেরিজন ওয়্যারলেস।


title: ৩জি

text: থ্রিজি সাধারণত তিনটি প্রযুক্তিতে গঠিত: সিডিএমএ২০০০, টিডি-এসসিডিএমএ, ডাব্লু-সিডিএমএ (ইউএমটিএস)।৩জি প্রযুক্তি বিশ্বব্যাপী খুব ধীর গতিতে গৃহিত হয়। ৩জি এবং ২জি নেটওয়ার্কের বেতার কম্পাঙ্ক এক নয়। তাই নেটওয়ার্ক অপারেটরদের অধিক ডাটা স্থানান্তর হার অর্জনের জন্য সম্পূর্ণ নতুন লাইসেন্স, নেটওয়ার্ক এবং কম্পাঙ্ক স্থাপন আবশ্যক। এছাড়া প্রেরক হার্ডওয়ারের উন্নয়নও ব্যয়বহুল, বিশেষ করে, ইউএমটিএস এর জন্য অধিকাংশ সম্প্রচার টাওয়ারের প্রতিস্থাপন প্রয়োজন। এধরণের জটিলতার কারণে অনেক অপারেটর ৩জি নেটওয়ার্ক স্থাপনে অক্ষম হয় নতুবা দেরি করে। মোবাইল সাপ্লায়ার্স অ্যাসোসিয়েশনের তথ্যমতে, ২০০৭ সালের ডিসেম্বর অনুযায়ী, বিশ্বের ৪০টি দেশে ১৯০টি ৩জি নেটওয়ার্ক এবং ৭১টি দেশে ১৫৪টি এইচএসডিপিএ নেটওয়ার্ক চালু আছে। এশিয়া, ইউরোপ, কানাডা এবং যুক্তরাষ্ট্রে টেলিযোগাযোগ কোম্পানিগুলো ৩জি সেবা প্রদানের জন্য ডাব্লু-সিডিএমএ প্রযুক্তি ব্যবহার করে।In Bangladesh teletalk bring 3G in 2013


title: ৩জি

text: বাড়তি স্পেক্টার্মের লাইসেন্সিং ফি এর অধিক মূল্যের কারণে বিভিন্ন দেশে ৩জি নেটওয়ার্ক স্থাপন হতে দেরি হয়। ইউরোপের কিছু দেশে লাইসেন্স ফি অতিরিক্ত বেশি ছিল।


title: ৩জি

text: এই সময়ের একটি উল্লেখযোগ্য উন্নয়ন হল স্মার্টফোন (উদাহরণস্বরূপ আইফোন এবং এনড্রয়েড পরিবার), যা মোবাইল ফোনের সাথে পিডিএ এর সক্ষমতাকে সমন্বিত করে, যার ফলে মোবাইল ইন্টারনেট সংযোগের অধিক প্রয়োজনীয়তা দেখা দেয়। ৩জি থেকে “মোবাইল ব্রডব্যান্ড” শব্দটির উত্‍পত্তি ঘটেছে। কারণ এর গতি এবং ক্ষমতা এটিকে ইন্টারনেট ব্রাউজিং এর টেকসই বিকল্প হিসেবে গড়ে তুলেছে।


title: ৩জি

text: অনুমান করা হয়েছে যে প্রায় ৮,০০০ স্বত্ব অপরিহার্য ঘোষিত হয়েছে যা ৪৮৩ প্রযুক্তিগত বিবরণীর সাথে সম্পর্কিত যা ৩জিপিপি এবং ৩জিপিপি২ স্ট্যান্ডার্ড গঠন করে। ২০০৪ সালে ১২টি কোম্পানি এই স্বত্বের ৯০% এর জন্য দায়বদ্ধ হয় (কোয়ালকম, এরিকসন, নকিয়া, মোটোরোলা, ফিলিপস, এনটিটি ডোকোমো, সিমেন্স, মিটসুবিশি, ফুজিটসু, হিটাচি, ইন্টারডিজিটাল এবং মাটসুশিটা)।


title: ৩জি

text: অবশ্য তখনও, ৩জি এর কিছু অপরিহার্য স্বত্ব তাদের স্বত্বধারীদের দ্বারা ঘোষিত হয় নি। মনে করা হয় যে নরটেল এবং লুসেন্টের কাছে অপ্রকাশিত কিছু স্বত্ব আছে যা ৩জি এর জন্য অপরিহার্য।


title: ২জি

text: ২জি () দ্বিতীয় প্রজন্ম তার বিহীন নেটওয়ার্ক। এই ব্যবস্থাতে ডিজিটাল তারবিহীন মোবাইল যোগাযোগের ক্ষেত্রে প্রতি সেকেন্ডে ২৮'৮ কিলোবিট হারে তথ্য আদানপ্রদান সঙ্ক্রান্ত সেবা দেয়া সম্ভব হয়। ১৯৯১ সালে ফিনল্যান্ডের রেডিওলিনজা নামক একটি জিএসএম অপারেটর সর্বপ্রথম ব্যাবসায়িকভাবে এবং জিএসএম স্টেন্ডার্ডে ২ জি তারবিহীন নেটওয়ার্ক চালু করেছিল। সেই সময়ে এধরনের প্রযুক্তি অন্যান্য প্রযুক্তি অপেক্ষা ২জি তিনটি দিক দিয়ে এগিয়েছিল। এ বাড়তি সুবিধাগুলো নিম্নরুপ:


title: ২জি

text: ২জি চালু হওয়ার পূর্বের বিদ্যমান মোবাইল টেলিফোন সিস্টেমকে ইতিহাস হিসেবে ১জি হিসেবে উপাদি দিয়ে দেয়া হয়। ১জি নেটওয়ার্কে রেডিও সিগনাল ছিল অ্যানালগ অন্যদিকে ২জি নেটওয়ার্কে ব্যবহৃত হয়েছিল ডিজিটাল পদ্ধতি। তবে তখন উভয় নেটওয়ার্কই তখন রেডিও টাওয়ারের সাথে যোগাযোগের ক্ষেত্রে ডিজিটাল সিগনাল ব্যবহার করতো।


title: ২জি

text:
বহুবিদ এবং জটিল ব্যবহাররের ধরনের উপর নির্ভর করে ২জি প্রযুক্তি সমূহকে দুটি ভাগ করা যায়। যথা-
নিম্নে প্রধান ২জি প্রযুক্তিগুলো তুলে ধরা হলো:


title: বেলকিন

text: বেলকিন ইন্টারন্যাশনাল, ইনকর্পোরেটেড একটি কনজিউমার ইলেক্ট্রনিক্স নির্মাতা। এর পণ্যের মধ্যে রয়েছে রাউটার, সার্জ প্রোটেক্টর, নেটওয়ার্ক সুইচ, ইউএসবি এবং কম্পিউতার নেটওয়ার্ক হাব ক্যাবল, কেভিএম সুইচ প্রভৃতি। ২০১৩ সালে বেলকিন লিঙ্কসিসকে কিনে নেয়।


title: বেলকিন

text: ১৯৮৩ সালে ক্যালিফোর্নিয়ায় বেলকিন প্রতিষ্ঠিত হয়।


title: জাইদ বিন হুসাইন

text: প্রিন্স জাইদ বিন হুসাইন (আরবি : الأمير زيد بن الحسين ) (ফেব্রুয়ারি ২৮, ১৮৯৮ – অক্টোবর ১৮, ১৯৭০) ছিলেন আল-হাশিম রাজবংশের সদস্য। তিনি ১৯৫৮ সাল থেকে শুরু করে আমৃত্যু ইরাকের রাজপরিবারের প্রধান ছিলেন।


title: জাইদ বিন হুসাইন

text: প্রিন্স জাইদ ছিলেন হেজাজের বাদশাহ হুসাইন বিন আলী ও তার তৃতীয় স্ত্রী আদিলা খানুমের একমাত্র সন্তান। তিনি ঘালাতা সেরাই কলেজ, কনস্টান্টিনোপল কলেজ ও অক্সফোর্ডের বালিওল কলেজে শিক্ষালাভ করেন।


title: জাইদ বিন হুসাইন

text: ১৯১৬ – ১৯১৯ সময়কালে তিনি উত্তরাঞ্চলের আরব সেনাবাহিনীর কমান্ডার ছিলেন। ১৯১৮ সালে টমাস এডওয়ার্ড লরেন্স খন্ডিত সিরিয়ার বাদশাহ হিসেবে তার নাম প্রস্তাব করেন। ফরাসি শাসনের সময় তিনি ১৯২৩ সালে ইরাকি ক্যাভালরিতে দায়িত্বপ্রাপ্ত হন এবং কর্নেল হিসেবে পদোন্নতি পান।


title: জাইদ বিন হুসাইন

text: জাইদ ১৯৩০ এর দশকে বার্লিন ও আঙ্কারায় এবং ১৯৫০ এর দশকে লন্ডনে ইরাকি রাষ্ট্রদূতের দায়িত্বপ্রাপ্ত হন।


title: জাইদ বিন হুসাইন

text: জেনারেল মুহাম্মদ নজিব আর-রুবাই কর্তৃক দ্বিতীয় ফয়সালের হত্যাকান্ডের পর ১৯৫৮ সালের ১৪ জুলাই প্রিন্স জাইদ ইরাকের রাজ পরিবারের প্রধান হন। জাইদ ছিলেন দ্বিতীয় ফয়সালের পূর্বসূরি ও দাদা প্রথম ফয়সালের সৎভাই। জেনারেল নাজিব ইরাককে প্রজাতন্ত্র ঘোষণা করেন। অভ্যুত্থানের সময় জাইদ লন্ডনে রাষ্ট্রদূতের দায়িত্ব পালন করছিলেন এবং এরপর তিনি ও তার পরিবার লন্ডনে বসবাস করতে থাকেন।


title: জাইদ বিন হুসাইন

text: প্রিন্স জাইদ ১৯৭০ সালের ১৮ অক্টোবর প্যারিসে মৃত্যুবরণ করেন। আম্মানের রাঘাদান প্রাসাদের রাজকীয় গোরস্থানে তাকে দাফন করা হয়। তার পুত্র প্রিন্স রাদ ইরাকি রাজকীয় পরিবারের প্রধান হিসেবে তার স্থলাভিষিক্ত হন।


title: জাইদ বিন হুসাইন

text: ১৯৩৩ সালের নভেম্বর এথেন্সে তিনি প্রিন্সেস ফাহরেলনিসা জাইদকে বিয়ে করেন। তাদের একটি পুত্রসন্তান ছিলঃ


title: .একিউ

text: .একিউ হল অ্যান্টার্কটিকার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি শুধুমাত্র সে সকল সংস্থা বা ব্যাক্তিকে দেওয়া হয় যারা অ্যান্টার্কটিকায় ও দক্ষিণ মহাসাগর এলাকায় সশরীরে উপস্থিত থেকে বিভিন্ন কাজ পরিচালনা করে। এই ডোমেইন নামটি অকল্যান্ড, নিউজিল্যান্ড থেকে মোট ও এসোসিয়েটস এর পিটার মোট নিয়ন্ত্রন করে থাকেন।


title: .একিউ

text: এখানকার ইন্টারনেট সংযোগ স্যাটেলাইট বা স্যাটেলাইট সাপোর্টেড কোন ডিভাইসের মাধ্যমে প্ররিচালিত হয়। অস্ট্রেলিয়া সরকারের হেয়ার্ড আইল্যান্ডের অফিসিয়াল ওয়েবসাইট ঠিকানা হল হেয়ার্ডআইল্যান্ড.একিউ।


title: .এএম

text: .এএম হল আর্মেনিয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .এএম

text: .এএম নিয়ন্ত্রন করে আইএসওসি-এএম যা ইন্টারনেটের একটি স্থানীয় গোষ্ঠী।


title: ইরিথ্রোপিট্টা

text: ইরিথ্রোপিট্টা ("Erythropitta") Pittidae (পিটিডি) গোত্রের অন্তর্গত একটি গণ। মোট ৬টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে, কেবল একটির বিচরণ অস্ট্রেলিয়া পর্যন্ত বিস্তৃত। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ "হাইড্রর্নিস" ও "ইরিথ্রোপিট্টা"-এর সৃষ্টি হয়। এ তিনটি গণের সব সদস্যই শুমচা নামে পরিচিত।


title: হাইড্রর্নিস

text: হাইড্রর্নিস ("Hydrornis") Pittidae (পিটিডি) গোত্রের অন্তর্গত একটি গণ। মোট ১৩টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ "হাইড্রর্নিস" ও "ইরিথ্রোপিট্টা"-এর সৃষ্টি হয়। এ তিনটি গণের সব সদস্যই শুমচা নামে পরিচিত।


title: বাংলাদেশ সমরাস্ত্র কারখানা

text: বাংলাদেশ সমরাস্ত্র কারখানা বাংলাদেশ সেনাবাহিনীর সর্ববৃহত সামরিক কারখানা। এটি গাজীপুরে অবস্থিত। এখানে বাংলাদেশ সেনাবাহিনীর জন্য অস্ত্র, গোলাবারুদ, এবং অন্যান্য সরঞ্জাম তৈরি করা হয়।


title: বাংলাদেশ সমরাস্ত্র কারখানা

text: ১৯৭০ সালে এটির উদ্বোধন করা হয়। যদিও ১৯৭১ সালে বাংলাদেশের স্বাধীনতা যুদ্ধের সময় এটির যথেষ্ট ক্ষতি হয়, এরপর এটির ক্ষমতা পুনঃস্থাপন এবং প্রসারিত করা হয়।


title: বাংলাদেশ সমরাস্ত্র কারখানা

text: প্রাথমিক পর্যায়ে এখানে প্রযুক্তির মেশিন সেট করা, যন্ত্রপাতি এবং সমর্থন সুবিধা চীন থেকে আনা হয়, কিন্তু পরে অস্ট্রিয়া, অস্ট্রেলিয়া, বেলজিয়াম, জার্মানি ও ইতালি থেকে ধীরে ধীরে প্রযুক্তি যোগ করা হয়। এটি এখন উত্পাদনের জন্য শিল্প কম্পিউটারাইজড নিয়ন্ত্রিত প্রসেস/সিস্টেমের প্রযুক্তি ব্যবহার করে।


title: বাংলাদেশ সমরাস্ত্র কারখানা

text: এটি বর্তমানে নিম্নলিখিত কারখানা পরিচালনা করে।


title: কাইল মিলস

text: কাইল ডেভিড মিলস (; জন্ম: ১৫ মার্চ, ১৯৭৯) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। ডানহাতি পেস বোলার হিসেবে নিউজিল্যান্ড ক্রিকেট দলে খেলেছেন। একদিনের আন্তর্জাতিক ক্রিকেটে দ্রুতলয়ে রান নেয়ার ক্ষেত্রে তার বেশ সুনাম রয়েছে। ২০০৯ সালের অক্টোবর মাসে তিনি রিলায়েন্স মোবাইল আইসিসি ওডিআই বোলিং র‌্যাঙ্কিংয়ে শীর্ষ স্থানে ছিলেন।